Datu Pertsonalak Babesteari eta Eskubide Digitalen Bermeari buruzko abenduaren 5eko 3/2018 Lege Organikoarekin (aurrerantzean LOPD) eta hura garatzen duen 1720/2007 Errege Dekretuarekin (aurrerantzean RDLOPD) eta http://eur-lex.europa.eu/legal-content/ES/TXT/? uri=CELEX:32016R0679"> Europako Parlamentuaren eta Kontsiluaren 2016/679 Erregelamendua (EB), 2016ko apirilaren 27koa, datu pertsonalen tratamenduari dagokionez pertsona fisikoak babesteari buruzkoa (aurrerantzean http:// eurlex.europa.eu/legal-content/ES/TXT/? uri=CELEX:32016R0679">RGPD), jakinarazten dizugu web orriaren bidez ematen dituzun datu pertsonalak fitxategi automatizatu batean sartuko direla. Fitxategi horren arduraduna web-orriaren titularra da, eta beharrezkoak direla zure eskaera eta/edo kudeaketa izapidetzeko, bai eta bertan ezartzen diren zerbitzuak emateko ere. Datu horiek LATXA ESNEA S.coop.en zerbitzuen publizitate- eta merkataritza-bidalketarako ere erabil daitezke. (aurrerantzean, LATXA ESNEA edo Gu). Fitxategiaren arduraduna da, eta konpromisoa hartzen du datuak bildu ziren helbururako ez erabiltzeko, ez eta datuak legez kanpo hirugarrenei lagatzeko ere. Era berean, konpromisoa hartzen du bere datuak isilpean tratatzeko eta behar diren neurri teknikoak, antolamendukoak eta segurtasunekoak aplikatzeko, indarrean dagoen araudiak baimentzen ez duen tratamendua edo sarbidea saihesteko.\nErabiltzaileek, betiere, emandako datuei erantzun beharko diete, bai egiazkotasunari bai haien zilegitasunari dagokienez. Era berean, LATXA ESNEA enpresak eskubidea du datu faltsuak, okerrak, ez-zuzenak edo okerrak eman dituzten erabiltzaileak baztertzeko.\nWeb orri honen egungo pribatutasun-politika aldatu ahal izango da, DBLOra egokitzearen ondorioz, Datuak Babesteko Espainiako Agentziak (AEPD) emandako jarraibideek eta http://eur- lex.peuropa.eu/legal-content/ES/TXT/?uri=CELEX:20163R0679”.\nPertsona orok du guri buruzko datu pertsonalak tratatzen ari garen ala ez jakiteko eskubidea.\nInteresdunek eskubidea dute beren datu pertsonalak eskuratzeko, bai eta datu okerrak\nzuzentzeko eskatzeko edo ezabatzeko eskatzeko ere, besteak beste, datuak bildu ziren\nhelburuetarako jada beharrezkoak ez direnean.\nKasu batzuetan, interesdunek beren datuen tratamendua mugatzeko eska dezakete. Kasu\nhorretan, erreklamazioak egiteko edo defendatzeko bakarrik gordeko ditugu.\nBeste kasu batzuetan, eta beren egoera partikularrarekin zerikusia duten arrazoiengatik,\ninteresdunek beren datuen tratamenduari aurka egin diezaiokete. LATXA ESNEA enpresak datuak tratatzeari utziko dio, legezko premiazko arrazoiengatik izan ezik, edo erreklamazioak egin edo defendatu ezean.\nEskubidea du bere datu pertsonaletarako sarbidea eskatzeko. Horretarako:\nTratamenduari aurka egitea.\nDatuak eramateko eskubidea (hala badagokio).\nErabiltzaileek emandako datuen erantzukizuna izanen dute, bai egiazkotasunari bai haien zilegitasunari dagokienez. Era berean, LATXA ESNEA enpresak eskubidea du datu faltsuak, okerrak, ez-zuzenak edo okerrak eman dituzten erabiltzaileak baztertzeko.\nEra berean, baimena ematen duten LATXA ESNEA enpresaren web orriaren bidez egiten den edozein zerbitzuren kontsulta, eskaera edo kontrataziotik eratorritako datu guztien tratamendu automatizatua efiteko, kontratatutako kudeaketa egiteko eta hartatik eratorritako harremanak mantentzeko, hori guztia DBLOren 5.eta 6.artikuluei jarraiki, eta baita lehen aipatutako http:// eurolex.europa.eu/legal-content/ES/TXT/?uri=CELEX:32016R0679".


Opariak modu jasangarriagoan biltzeko 5 modu sortzaile - Aizu Aiz\nOpariak modu jasangarriagoan biltzeko 5 modu sortzaile\n2020-12-23 by aizuaiz Utzi erantzun bat\nOlentzero eta Mari Domingi biharko plangintzari bueltaka ibiliko dira buru belarri. Seguruenik momentu hauetan etxe guztiak modu eraginkorrenean pasatzeko ibilbidea prestatzen arituko dira, oparien zerrenda amaigabea errepasatzen duten bitartean.\nEuren lana arintzeko opariak bilduz esku bat botatzea pentsatu baduzu, 5 proposamen sortzaile prestatu dizkizut, aukera original eta arduratsuagoen alde egiteko.\n01 / Berrerabili etxean dituzun materialak\nOpari papera erostera atera aurretik, bilatu dagoeneko badituzun paper eta kaxak. Agian egin duzun erosketa batekin zetorren zeta edo kraft papera izango duzu, baita poltsak eta bidalketa kaxak ere. Aprobetxatu oinarri moduan.\nARGAZKIA: MOYO STUDIO\n02 / Aukeratu bilgarri berrerabilgarri bat\nBatzuetan telazko zakutxoak ere izaten dira etxean eta oso egokiak dira opariak barruan sartu eta ondoren hartzaileak bigarren erabilpen bat emateko. Josten badakizu, zuk zeuk ere sor dezakezu etxean dituzun oihalekin, edo zuzenean opariaren parte izango den zapi bat erabili bilgarri moduan, Furoshiki teknika erabiliz.\n03 / Apaindu bilgarria zure eskuekin\nAipatutako materialek seguruenik ez dituzte opari paper klasikoen kolore eta marrazki biziak izango. Baina zure sormena eta eskuak erabiliz, pakete zoragarriak sortu ditzakezu. Adibidez, seilu batekin apaindu ditzakezu kaxak, edo papera modu original batean tolestu dezakezu, ehundura politak sortuz.\n04 / Apaindu bilgarria elementu naturalekin\nErabiliko duzun oinarria paperezkoa bada, utzi alde batera plastikozko zinta itsaskorra eta horren ordez, aukeratu sokak. Horrela, bi materialak banatzea erraztuko duzu eta lokarri hauek berriz erabiltzeko aukera eskainiko diozu hartzaileari. Gainera, sokak baliatuz, mendian aurkitutako hosto, lore edo adar lehor batekin (betiere lurrera eroritakoak hartu, ez moztu zuhaitz batetik) apaindu dezakezu oparia. Etxean lehortutako fruta batek ere toke koloretsua eman diezaioke. Gainera, behin paketea irekita, apaingarriak etxean jartzeko erabil daitezke.\n05 / Eman zure ukitu pertsonala\nAzken proposamena bilgarriaren barruan idatzi edo argazki bat gehitzearena da. Aurtengo urtean zehar eskaini dizuna eskertuz, opariaren nondik norakoak azalduz, bion arteko momentu bat burura ekarriz… urte amaiera (eta baita beste edozein une ere) momentu aproposa da duguna baloratu eta adierazteko.\nARGAZKIA: Kate Macate\nBeraz, hauexek dira opariak modu arduratsuagoan biltzeko nire bost ideiak. Gogoratu helburua oparia irekitze hutsarekin zaborra sortzea ekiditea dela, eta horren ordez, bigarren bizitza bat izan dezakeen bilgarri bat eskaintzea. Aldi berean, ez ahaztu sinpletasuna ere ederra izan daitekeela.\nAukera gehiago arakatu nahi badituzu nire Pinteresteko arbel hau ikustera gonbidatzen zaitut, bertan gordetzen joaten bainaiz aurkitzen ditudan ideia polit, desberdin eta jasangarriak.\nHonekin batera Gabon zoriontsuak opatzea besterik ez zait geratzen, egun hauek eta 2021ak dakartzanak ondo igarotzea desio dizuet. Laster arte!\nFiled Under: Bilgarriak\nAizpea Lasa Muxikak idatzia — Iraunkortasunean espezializatutako diseinatzaile grafikoa.\nNire eduki guztiak emailez jaso nahi? →\nZure helbide elektronikoa ez da argitaratuko. Bete beharreko eremuak markatuta daude *


1874ko Espainiako Borboien berrezarkuntza - Wikipedia, entziklopedia askea.\n1874ko Espainiako Borboien berrezarkuntza\n(«Borboien berrezarkuntza (Espainia, 1874-1931)» orritik birbideratua)\nArtikulu hau Espainiako Borboien 1874-1931 arteko berrezarkuntzari buruzkoa da; beste esanahietarako, ikus «Borboien berrezarkuntza».\n1874 - 1923 – 1930 - 1931\n1874ko Borboien berrezarkuntza (sarritan Berrezarkuntza gisa ere egiten zaio erreferentzia) 1874tik 1931ra bitartean Espainian izan zen berrezarkuntza da, hots, Arsenio Martínez-Campos militarra buru zuen estatu kolpetik hasi eta Espainiako Bigarren Errepublika aldarrikatu artekoa. Aldi hartan, Borboi leinua berriz ezarri zen Espainiako erregetzan.\nGarai haren ezaugarri nagusiak egonkortasun instituzionala, Estatu liberalaren eraikuntza eta Industria Iraultzak sortutako mugimendu sozial eta politikoen sorrera izan ziren. 1923an Primo de Riveraren diktadurak erregimenaren gainbehera bultzatu zuen.\n2 Borboiak berrezartzea\n3 Alfontso XII.aren erregealdia\n3.1 Alderdi kontserbadorearen lehen gobernua\n3.2 Alderdi liberalaren lehen gobernua\n3.3 Alderdi kontserbadorearen bigarren gobernua\n4 Maria Kristinaren erregeordetza\n4.1 Liberalen gobernu luzea\n4.2 1898ra bitarteko gobernuak\n4.3 1898ko hondamendia\n5 Alfontso XIII.aren erregealdia\n5.1 Antonio Mauraren gobernua\n5.2 José Canalejasen gobernua\n5.3 Lehen Mundu Gerra\n5.4 1917ko krisia\n5.5.1 Ezegonkortasun politikoa\n5.5.2 Sindikatuen hazkundea\n5.5.3 Bortizkeria urteak\n5.5.4 Annualgo hondamendia\nSakontzeko, irakurri: «Elisabet II.a Espainiakoaren erregealdia», «Espainiako Iraultza Loriatsua» eta «Espainiako Lehen Errepublika»\nSeiurteko Demokratikoaren aldiak erakusten dituen karikatura.\n1868. urtearen aurretik, Isabel II.a erregina zen espainiar estatuko estatuburua. Bera, lehen erregina liberala izan zen aipatutako estatuan eta bere erregetza estatu-kolpez josia egon zen, lehena Narváez-ena, zeinari esker Isabel II.a erregina izendatu zen de facto eta Esparteroren erregeordetza desegin zen. Isabel II.aren erregealdian zehar bi alderdiren artean txandakatu zen boterea: alderdi moderatua eta alderdi aurrerakoia. Txandakatze horiek ordea ez ziren baketsuak izan, besteak beste, erreginak moderatuei abantaila ematen zielako eta hala, estatu-kolpe eta pronuntziamendu militar ugari egon ziren 1843an hasi eta 1868an amaitu zen erregealdi hartan zehar: Vicálvaroko Altxaldia (1954, aurrerakoiak boterera eraman zituena), O'Donnell militarrarena (1856, Batasun Liberala agintera altxatu zuena) eta azkena, periodoari amaiera eman ziona, La Gloriosa altxaldia (1868).\nAzken altxaldi hark, Espainian lehertu zen krisi ekonomiko latza zela eta, Isabel II.a erbesteratzea ekarri zuen eta Prim, Serrano eta Topete militarrek parte-hartze nabarmena izan zuten altxaldiak aro berri bat ekarri zion espainiar estatuari. Agintaritza berriak 1869. urtean konstituzio berria onartu zuen, inoizko aurrerakoienetakoa, zeinak ideia ilustratuak islatzeaz gain (botere banaketa, nazio-subiranotasuna, norbanakoen askatasunak), sufragio unibertsala ezarri zuen eta gobernua izendatu zuen botere betearazlearen organo nagusi gisa, eta ez aurrekoek egin zuten moduan erregea.\nAgintaritza hark Borboiak Espainiatik kanporatu zituen eta haien ordez, Prim jeneralak proposatuta, Savoiako Amadeo izendatu zuten Espainiako errege. Alabaina, errege berriaren babesle sutsuena, Prim jenerala, laster hil zen atentatu baten ondorioz eta horrek bere postua kolokan jarri zuen, bereziki karlisten presioa, alfontsotarrena, langile mugimenduarena eta Kubako gerra zirela eta. Hala, 1873. urtean abdikatu egin zuen eta horrela, Espainiako Lehen Errepublika aldarrikatu zen. Errepublikako presidente Figueras izendatu zen, alabaina, ez zegoen giro egokirik halako aldaketa bat abian jartzeko.\nLehenik, karlistak Hego Euskal Herrian eta Espainiako iparraldean altxatu egin ziren Karlos VII.a buru, bestalde Kubako gerrak hor zirauen eta kalean asaldadura handia zegoen langile mugimenduak eraginda. Estatuaren ogasuna ere ez zegoen garairik onenetan. Hala ere, errepublikako presidenteak hauteskundeak deitu zituen eta hala, 1873. urteko hauteskundeetan Pi i Margall-en alderdi federalista atera zen garaile eta errepublika federala aldarrikatu zuen. Alderdi honek ordena sozial eta politikoa lortu nahi zituen aurrena eta ondoren, federalismoa garatu. Haatik, anarkistek lehenik estatu federala martxan jarri zezala eskatzen zuten eta gero, ordena soziala itzuliko zela. Anarkistek, izan ere, iraultza kantonala egin zuten garai horretan zehar, Cartagenan hasi eta Levantera zabalduz. Pi i Margallen gobernua ez zen gai izan ordena sozial eta politikoa itzularazteko eta beraz, Salmerón izendatu zen gobernuburu, hau ere laster izan zen Emilio Castelar eskuindar errepublikanoak ordezkatua, zeinak armada bidali zuen iraultza kantonala zapaltzera. 1974. urtean Pavía jeneralaren estatu-kolpeak eman zion amaiera Espainiako Lehen Errepublikari, Borboien Berrezarkuntza eraginez.\nBorboiak berrezartzea[aldatu | aldatu iturburu kodea]\nAntonio Cánovas del Castillo, Berrezarkuntzaren arkitektoa eta alderdi kontserbadoreko burua.\n1874. urteko estatu-kolpearen ondoren asaldadura sozialak bere horretan jarraitu zuen eta goi eta erdi mailako klaseak langile mugimendu gero eta indartsuagoaren beldur ziren, horregatik Cánovas del Castillo alderdi alfontsotarraren buruarengan jarri zuten konfiantza. Cánovasek Alfontso XII.a Isabel II.a-ren semea tronuratu nahi zuen, baina garai horretan erregina zen oraindik Espainiako estatuburu zilegia. Hori horrela, alderdi alfontsotarreko buruak erreginak abdikatu zezala lortu nahi zuen, jakin bazekielako herriak ez zuela onartuko hain erraz erregina zaharra. Hala, 1874. urtean Isabel II.a erreginak Sandhursteko Manifestua sina zezan lortu zuen, hala, bere semeari utziz Espainiako tronua.\nAlderdi alfontsotarrak, alderdi liberala izango zenarekin batera, Berrezarkuntzaren sistema ehundu zuen urte hartatik aurrera, zeinak zazpi oinarri nagusi izan zituen. Lehenik, politika pragmatikoaren aldeko sistema bat sortu zen, tradizioen defendatzaile sutsua (nahiz eta Euskal Herriko foruak abolitu) eta ezkortasunarengatik nabarmena, jakina baitzen espainiar estatua ez zegoela bere unerik onenetan maila guztietan. Bestalde, sistemak erregea eta Gorteen arteko subiranotasun partekatua ezarri zuen. Bigarren erakunde hura eta gobernua, bi alderdiren artean banatzea erabaki zen, alderdi kontserbadorea (Cánovas buru) eta liberala (Sagasta buru), hain zuzen. Bi alderdi horien arteko botere txandaketa baketsuan oinarritu zen sistema, hala, botere txandaketen eragile izateari utzi zion armadak, ez zitzan aurreko belaunaldiko asaldadura eta ezegonkortasun periodoak eragin. Botere txandaketa baketsua herriaren begietatik ezkutatzeko eta demokrazia zantzuak emateko, hauteskundeak egin ziren, baina denak iruzurtiak.\nSistema berria 1876. urteko konstituzioak gorpuztu zuen. Konstituzio hau, aurrekoak ez bezala, malgua zen, nahita sisteman parte hartuko zuten bi alderdientzat egokitua egon zedin. Alderdi liberal eta kontserbadoreko ordezkariek elkarrekin idatzi zuten eta horrek eragin zuen Espainiako historian gehien iraun zuen konstituzioa izatea. Konstituzioaren malgutasunaren adibide gisa, ez zuen hauteskundetan bozkatzeko prozedura zehazten (sufragio zentsitarioa edo unibertsala) eta erlijio-askatasunen inguruan estatu konfesionalaren tankera ematen bazuen ere, norbanakoen erlijio-askatasunari ere bide ematen zion.\nAlderdi kontserbadorea aurreko alderdi moderatuaren ondorengoek osatu zuten eta haren oinarri soziala latifundistak, aristokratak, elizgizon garrantzitsuak eta isabeldarrak ziren. Alderdi erregezalea, estatu konfesionalaren aldekoa eta jabego pribatu eta ordena soziala lehenesten zituena. Alderdi liberalaren oinarri soziala aldiz, aurreko hamarkadetako alderdi aurrerakoiaren ondorengo, erdi-mailako burgesia, merkatariak eta erreformistak ziren. Nolabaiteko laikotasuna defendatzen zuten eta erreforma sozialen aldekoagoak ziren.\nAlfontso XII.aren erregealdia[aldatu | aldatu iturburu kodea]\nAlfontso XII.a Espainiako erregea.\nSakontzeko, irakurri: «Alfontso XII.a Espainiakoaren erregealdia»\n1874. urtean hasi zen, Isabel II.a erreginak abdikatu ostean eta 1885. urtera arte iraun zuen, tuberkulosi gaitza zela eta hil zen arte. Bere erregealdian zehar hiru gobernu egon ziren, bi kontserbadore eta bat liberala.\nAlderdi kontserbadorearen lehen gobernua[aldatu | aldatu iturburu kodea]\nLehen gobernua alderdi kontserbadorearena izan zen, Cánovas del Castillo buru, monarkia finkatzea, zentralismoa garatzea eta ordena soziala berreskuratzea izan ziren bere ardatzak. Hartarako, prentsa-eskubidea kamustu zuen, legezko eta legez kanpoko alderdien zerrenda bat egin zuen, karlismoa garaitu zuen Hego Euskal Herrian (1876. urtean Somorrostroko Aldarrikapena egin zen, zeinetan euskal karlistak errenditu ziren), norbanakoen askatasunak larriki murriztu zituen (katedra edo adierazpen askatasuna kasu) eta sufragio zentsitarioa berrezarri zuen. Gainera, Kubako Gerrari amaiera emateko Zanjongo Bakea izenpetu zuen, 1878. urtekoa, zeinetan Kubari autonomia emango zitzaiola adostu zen, baina hitzemandakoa ez zen sekula bete.\nAlderdi liberalaren lehen gobernua[aldatu | aldatu iturburu kodea]\nPráxedes Mateo Sagasta alderdi liberaleko burua.\nSagastak, alderdi liberaleko buruak, Alfontso XII.a erregeari botere txandaketa abiaraz zezan eskatu zion 1881. urtean, jada kontserbadoreak bost urtez agintean egon zirela argudiatuz. Erregeak onartu egin zuen Sagastaren eskaria eta hala, Berrezarkuntzako lehen txandaketa baketsuari hasiera eman zitzaion. Lehen ekintza hau erreferentziatzat hartu zen etorkizunean eta behin eta berriz errepikatu zen. Lehenik, erregeak Sagastari gobernua eratu zezan eskatu zion eta honek, hauteskunde orokorrak deitu zituen ostera. Madrildik probintzietako gobernadore zibilei helarazten zitzaien irabazi behar zuen alderdiaren izena eta era berean, hauek tokian tokiko kazikeei informazio berdina ematen zieten, hauek botoak eskuratu zitzaten. Hartarako, sufragio unibertsala ezarri zenean, haien maizterrei edo menpekoei alderdi jakin bati botoa emateko agintzen zieten, trukean nolabaiteko konpentsazioa emanez (semeak lanean onartzea, adibidez). Modu horretan herriak parte hartzearen ustea zuen. Hala ere, beste hainbat metodo ere baliatzen zituzten, adibidez, hildakoen botoak kontuan hartzea edo faltsutze orokorra.\nSagasta gobernura heldu zenean, norbanakoen askatasunak berreskuratzeari ekin zion (prentsa-askatasuna edo adierazpen askatasuna kasu) eta horrek langile mugimendua hauspotu zuen. Bestalde, politika librekanbistak aplikatu zituen, katalan eta euskal burgesia haserraraziz eta bi herri horietako abertzaletasuna sustatuz.\nAlderdi kontserbadorearen bigarren gobernua[aldatu | aldatu iturburu kodea]\n1883. urtean bukatu zen liberalen lehen gobernua, ildo errepublikanoko militar batzuk altxatu zirenean gobernuaren aurka, Cánovasek bere gain hartuz agintea berriz ere. Gobernuak altxamendu errepublikanoa, Badajoz aldean indarra izan zuena, zapaltzea lortu zuen. Alabaina, 1885eko azaroaren 25ean Alfontso XII.a hil egin zen, tuberkulosiak jota eta bere emazte Maria Kristinari erregeordetza utziz. Hil zen unean oraindik ez zuen oinordekorik errege zendu berriak, bere emaztea haurdun zegoen eta ezjakina zen haurra gizonezkoa edo emakumezkoa izango zen. Azken aukera hori nagusitu izan balitz, ziur aski karlisten altxamendua eragingo zukeen. 1885. urtean bertan, alderdi liberalak eta kontserbadoreak Pardoko Ituna sinatu zuten, zeinetan sistema zaharrarekin jarraitzea adostu zuten eta hala, Sagastak berriz ere boterea eskuratu zuen modu baketsuan.\nMaria Kristinaren erregeordetza[aldatu | aldatu iturburu kodea]\nMaria Kristina Alfontso XII.aren emaztea bere seme Alfontso XIII.arekin.\n1885ean Alfontso XII.a zendu zenean, haren emazte Maria Kristina erreginak jaso zuen erregeordetza, harik eta bere seme Alfontso XIII.a tronuratu zuten arte, 1902ko maiatzaren 17an. Erregeordetzako lehen gobernua Liberalen gobernu luzea delakoa izan zen.\nLiberalen gobernu luzea[aldatu | aldatu iturburu kodea]\nLiberalen gobernu luzea 1885. urtean hasi eta bost urte beranduago desegin zen, 1890. urtean. Sagasta izendatu zen berriz ere gobernuaren buru eta zenbait lege aipagarri onartu zituen periodo honetan zehar, hurrengo gobernuek mantenduko zituztenak, hala nola, Elkarteen Legea (1887) sindikatuak legeztatu zituena, Zinpekoen Legea (1888) prentsa-eskubidea eta adierazpen askatasuna bermatu eta sustatu zituena eta Kode Zibilaren Erreforma (1889). Gainera, 1890. urtean sufragio unibertsala berrezarri zuen, baina horrek ez zituen hauteskundeak garbitu inola ere, bere horretan jarraitu zuen iruzurrak.\n1898ra bitarteko gobernuak[aldatu | aldatu iturburu kodea]\n1890. urtean Cánovasek agintea berreskuratu zuen, baina ez zituen liberalen neurriak ezabatu eta horrek egonkortasuna eman zion sistemari. Francisco Silvela politikariaren erako erregenerazionistak indarra hartzen hasiak baziren ere, sistemak bere horretan jarraitu zuen 1898ko hondamendia jaso arte.\n1898ko hondamendia[aldatu | aldatu iturburu kodea]\nSakontzeko, irakurri: «Kubako Independentzia Gerra», «1898ko Parisko Ituna» eta «1898ko belaunaldi»\nKubako Santiagoko gudua, Espainiako Armadak galdu zuena eta Kubako Independentzia Gerran erabakigarria.\n1898. urteko hondamendia deritzo Espainiak Estatu Batuen aurka gerra egin eta Atlantikotik haratago zituen azken lurrak (Kuba, Filipinak, Guam eta Costa Rica) galdu izanari. 1895. urtean Kubako Independentzia Gerra hasi zen, José Martí Kubako Alderdi Iraultzaileko buruak zuzenduta, Kubaren independentzia lortzea helburu zuena. Izan ere, 1878an Espainiak Zanjongo Bakea sinatu zuen Kubako Hamar Urteko Gerrari amaiera emateko eta uharte horri autonomia emango ziola hitz eman zuen. Alabaina, Kubako lobby boteretsuen presioak eraginda (zeintzuek esklabotza eta kolonia izaera baliatzen zuten aberasteko), hitzartutakoa ez zen bete. Horrek 1892. urtean Kubako Alderdi Iraultzailea, izaera independentistakoa, sortzea eragin zuen. Era berean, Filipinek ere Espainiari Kongresuan diputatu bat eman ziezaietela eskatu zuen, hori ukatua izan ondoren, autonomia ere eskatu zuten eta azkenik, 1893. urtean Liga Filipinarra sortu zen José Rizalek zuzenduta. Alderdi horrek ere independentzia lortzea zuen helburu. Costa Ricak autonomia zuenez, ez zuen mugimendu independentista aipagarririk garatu.\nParisko Ituna sinatzea, 98ko hondamendiaren baieztapena irudikatzen duena.\n1895. urtean lehertu zen Kubako Independentzia Gerra, zeinaren bidez urtebeteren buruan kubatar independentistek ia uharte osoa menderatzea lortu zuten, bereziki nekazari herrietan eta herri txikietan laguntza jaso zutelako. 1896. urtean ordea, Valeriano Weyler Kubara heldu zen eta Espainiako Armadaren buru gisa kokatu zen, berak Kuba hiru zatitan banatu zuen eta nekazari herriak hustu eta bertako biztanleak kontzentrazio-esparruen antzeko herrigune jakin batzuetara mugitu zituen. Erabaki honek gosete latzak eragin zituen biztanle horiengan, eta euren bizi baldintzak are gehiago okertu ziren. Ameriketako Estatu Batuetako prentsa Gobernua presionatzen hasi zen Kuban esku-hartze bat egin zezan, ordurako garapen bidean eta espantsionismo ideiekin zegoen herrialde bat baitzen. 1898. urtean Maine korazatu estatubatuarra lehertu zen, gaur egun uste da istripu bat izan zela, baina orduan estatubatuar prentsak Espainiari leporatu zion gertakaria. Hala, Estatu Batuetako Gobernuak Kuban interbenitzea erabaki zuen eta urte bereko Santiagoko Guduak Espainiaren itsas-armada gogor kaltetu zuen, Espainiari gerra irabazteko aukera guztiak zapuztuz. Urte bakar bat ere igaro gabe, Espainiak Parisko Ituna sinatu behar izan zuen, zeinetan Estatu Batuei saldu behar izan zizkion Guam, Costa Rica eta Filipinak eta Kubaren independentzia onartu behar izan zuen. Horrek Espainia Ameriketan lur guztiak galdu zituen lehen europar potentzia bihurtu zuen.\n1898ko hondamendiak asaldadura sortu zuen espainiar gizartean. Intelektualek (98ko belaunaldia) Berrezarkuntzaren sistema eraldatu zedila eskatzeari ekin zioten eta giro ezkorra nagusitu zen, herritarrek herri behartsu eta ahul batean bizi zirela ikusirik. Francisco Silvela bezalako politikariek ere antzeko neurri erregenerazionistak eskatu zituzten eta Joaquin Costak eta antzeko idazleek industrializazioak ekarritako eta sistema politikoak onartutako gehiegikeriak salatzeari ekin zioten. Euskal Herrian, Katalunian eta Galizian abertzaletasunak indartu egin ziren.\nAlfontso XIII.aren erregealdia[aldatu | aldatu iturburu kodea]\nAlfontso XIII.a Espainiako erregea.\n1902ko maiatzaren 17an Alfontso XIII.a Espainiako errege izendatu zen hamasei urte zituela, bere amaren erregeordetzari amaiera emanez. Cánovas alderdi kontserbadoreko burua eta Pi i Margall alderdi federalistakoa hilda zeuden jada garai hartarako eta Sagasta alderdi liberaleko buruari azken urteetan zebilen. Alderdi dinastikoen lehen aroan sistema egonkor mantendu zen, baina lehen buruzagi horiek Antonio Maura eta José Canalejas buruzagiek ordezkatu zituztenean hurrenez hurren egonkortasuna apurtzen joan zen poliki-poliki. 1905. urtean Espainiako Armadak, adibidez, Kataluniako zenbait aldizkariri eraso zien haien esanetan armadaren eta aberriaren aurkako mezuak zabaltzeagatik eta hala, Jurisdikzioaren Legea onartu zedila lortu zuen, horrela, halako ustezko mezuak zabaltzen zituztenak auzitegi militarrek epaitu zitzaten. Hau da, armada gero eta esku-hartze gehiago egiten hasi zen, Cánovasen sistema pitzatuz.\nAntonio Mauraren gobernua[aldatu | aldatu iturburu kodea]\nSakontzeko, irakurri: «Bartzelonako Aste Tragikoa»\nBartzelonako Aste Tragikoa (1909), Mauraren gobernua eraitsi zuena.\n1907. urtean hasi zen eta bi urteko iraupena izan zuen. Maura neurri erregenerazionistak abiarazten saiatu zen, hala nola, hauteskundeak garbitzeko legeak onartu zituen, baina arrakasta handirik gabe. Tokian tokiko administrazioen legea onartu zuen, Liga Erregionalistak (Kataluniako alderdi abertzale eskuindarra) egindako eskariak asetze aldera, baina Kongresuak atzera bota zion lege-proposamena. Gainera, neurri protekzionistak eta ekonomian politika interbentzionistak egin zituen, Euskal Herriko eta Kataluniako burgesia industrialen eskariz. Azkenik, anarkistak ahultzen asmoarekin terrorismoa erreprimitzeko legeak ere onartu zituen, baina talde horiek gero eta indar handiago hartu zuten.\n1906. urteko Algecirasko Biltzarrean, zeinetan Afrikako lur jakin batzuk banatu ziren (Afrikaren banaketaren ostekoa), Espainiari Rift Harana egokitu zitzaion, lur iskanbilatsua. Mendean hartzeko asmoarekin, Mauraren Gobernuak 1909. urtean erreserbistak deitu zituen (soldadutza egina zuten biztanleak, jada ezkonduak edo beste konpromisoak zituztenak) eta horrek protestak eragin zituen bereziki Katalunian. Protesta horiek are gehiago handitu ziren, altxamendu eta grebak egiteraino, Otsoaren Amildegiko hondamendiaren ondoren, izan ere, bertan Riftarrek segada egin zioten Espainiako Armadari, soldadu ugariren heriotza eraginez. Gertakari horrek eragin zuen 1909ko Bartzelonako Aste Tragikoa, Maurak armada bidali zuen hara erreprimitzera eta Francesc Ferrer Guardia nazioartean ezaguna zen pedagogo anarkista atxilotu eta exekutatu zuten, nazioartean zigorra gerta ez zedila eskatu arren. Gertakizun haiek ekarri zuten Mauraren gobernuaren bukaera 1909ko urriaren 22an.\nJosé Canalejasen gobernua[aldatu | aldatu iturburu kodea]\n1910an eman zitzaion hasiera alderdi liberaleko buruaren gobernuari. Alderdi liberalak, eta aurrez aurrerakoiak, beti egin izan zuen moduan, Elizari indarra kentzen saiatu zen, gizartean zuen eragin soziala ikusirik. Ez zuen arrakasta handirik izan eta hortaz, Giltzarrapoaren Legea onartu zuen, zeinak ordena erlijioso berri guztiei sarbidea ukatu zien Espainiara. Neurri sozial ugari ere onartu zituen, hala nola, langileen lan-istripuen legea, lanorduen murrizketari buruzkoak, greba eskubidea, etab. Errekrutatze Legea izan zen beste lege aipagarri bat, zeinak espainiar guztiak soldadutzara joan zitezen behartzen zuen, aberats edo behartsu izan, aurrez aberatsek diru-kopuru jakin bat ordainduta soldadutzari ihes egiteko aukera zutelako. Azkenik, 1912. urtean Kataluniako Mankomunitatearen Legea onartu zuen, Kataluniako Mankomunitatea eratzea ahalbidetzen zuena, lau probintzia katalanak biltzen zituen lehen gobernu-organo ofiziala Aro Garaikidean.\nSakontzeko, irakurri: «Lehen Mundu Gerra» eta «Lehen Mundu Gerra Euskal Herrian»\nLehen Mundu Gerran zehar Espainia neutral mantendu zen eta horrek bere industria eta ekonomia suspertzeko aukera eman zion. Euskal Herrian nagusi ziren burdingintza eta ontzigintza industriak ikaragarri aberastu ziren, hornidura funtzioa betetzen baitzuten Europako herrialdeentzat. Andaluzia eta Espainia hegoaldeko elikagai-industriak ere asko hazi ziren, gerra zeuden herrialdeek eskaria asko handitu zutelako. Eskariaren handitzeak ekoizpena handitu zuen, baita mozkinak ere, baina ez langileen soldata eta eskari handiaren aurrean, elikagaien prezioa asko garestitu zen tokiko biztanleentzat, ia eskuraezin izateraino. Honek Espainiako langile-klasearengan bizimodua nabarmen okertu zuen, goseteak eraginez eta asaldadura soziala areagotuz. Berrezarkuntzaren sistemaren gainbehera, hein handi batean, gerra honek eragin zuen.\n1917ko krisia[aldatu | aldatu iturburu kodea]\n1917an Berrezarkuntzaren erregimena krisi atzeraezin batean sartu zen, handik bost urtea bere amaiera eragingo zuena. Hiru foku zituen krisiak: militarra, politikoa eta soziala. Krisi militarra gobernuak armada erreformatzeko zuen asmoak eragin zuen, izan ere, armada zaharkituta zegoen, gehiegizko ofizial kopuruarekin eta garestiegia egiten zuen horrek. Hala, ofizialak murrizteari ekiteko asmoa azaleratu zuen, jada haserre zeuden militarrak (izan ere, penintsulako ofizialak karguz igotzeko aukerarik ez izateak haserretzen zituen, hori soilik afrikanistek egin zezaketen) are gehiago haserretuz. Hala, militarrek gobernuari karguz igo ahal izateko soilik antzinatasuna kontuan hartzea eta ofizial kopurua mantentzea eskatu zioten eta eskariak betearazteko Defentsa Juntak eratu zituzten, izaera sindikalekoak, gobernuari neurriak betearaztea lortu zutenak.\nBigarrenik, krisi politiko bat lehertu zen 1917. urtean Eduardo Datoren gobernuak Gorteak deuseztatu zituenean, alderdi antidinastikoek gobernuaren ahuldadea aprobetxatu nahi baitzuten iraultza demokratiko bat egiteko. Gorteen itxiera ez zen onartua izan zenbait alderdiren artetik, tartean Liga Erregionalista alderdia, eta azken honek Gorteetako diputatu guztiak Bartzelonara deitu zituen, bertan Gorteen bilera arruntak egiten jarraitzeko. Laurogei diputatu inguru baino ez ziren aurkeztu eta hortaz, deialdiak porrot egin eta Gorteak itxita geratu ziren.\nKrisi sozial bat ere lehertu zen, sindikatuek gobernu ahula erorarazteko greba orokorra deitu baitzuten Espainia osoan. UGT, PSOE eta neurri batean CNTk babestu zuten greba eta hiriburu eta hiri handietan babes zabala jaso zuen. Datok armada bidali zuen greba erreprimitzera eta hauek tiro egin zieten manifestariei, bertan herriak armadarenganako konfiantza osoa galdu zuen, soilik euren interesei begiratzen zietela konbentziturik.\n1917ko krisiaren harira, Berrezarkuntzaren sistema kolapsatzekotan egon zen 1923. urtera arte, Primo de Riveraren diktadurak amaiera eman zion arte sistema zaharrari. Kolapso honek lau ardatz izan zituela esan daiteke: ezegonkortasun politikoa, sindikatuen hazkundea, bortizkeria urteak eta Annualgo hondamendia.\nEzegonkortasun politikoa[aldatu | aldatu iturburu kodea]\n1917. urtean alderdi dinastikoak ahul zebiltzan eta txandakatze sistema bertan behera zegoen, gobernuek oso gutxi irauten baitzuten. Alderdi dinastikoek kontzentrazio gobernuak osatzeari ekin zioten 1918. urtetik aurrera, itxaropen apurra sortuz biztanleriarengan, baina ez zuten arrakastarik izan eta ordutik aurrera gobernu oso ahulak eratu ziren, edozein neurri aurrera eramateko armadaren laguntza behar zutenak.\nAlderdi ez-dinastikoei zegokienean, hauek ere ahul zebiltzan, izan ere, alderdi errepublikanoak zatituta zeuden: erreformistak monarkiazaleengana hurbildu ziren eta iraultzaileak gainbeheran zeuden. Alderdi sozialistei zegokienean, Espainiako Alderdi Sozialista (PSOE) zatitu egin zen 1921. urtean, Errusiako Iraultzak joera berri bat sortu baitzuen bere baitan, iraultzailea eta Internazional Komunistan sartzearen aldekoa. 1921ean korronte hori korronte erreformistatik banandu zen Espainiako Alderdi Komunista eratuz. Katalan abertzaleak ere ez zeuden garai onenetan, Liga Erregionalistak kanpainan huts egin eta indarra galdu zuen eta Ekintza Katalana izeneko ezkerreko alderdi abertzale katalana eratu zen. Euskal abertzaletasunean Eusko Alderi Jeltzalea, alderdi nagusia, zatitu egin zen 1916. urtean, Luis Arana korronte independentistako burua alderdiaren buruzagitzatik kanporatua izatean eta hala, korronte autonomistak Eusko Elkarte Abertzalea eratu zuen, independentistak EAJ birsortu zuen 1921ean.\nSindikatuen hazkundea[aldatu | aldatu iturburu kodea]\nLanaren Konfederazio Nazionala (CNT) sindikatuaren logoa. Garai hartan nagusi zena Espainian.\n1916tik 1921era bitarte Espainia mailako sindikatu nagusiek, UGT eta CNT, inoizko hazkunderik handiena izan zuten. Lehenak, alderdi sozialistaren hurbilekoa, urte horietan laurogei mila afiliatu irabazi zituen eta Andaluziara zabaltzen hasi zen, bigarrenak are hazkunde handiagoa izan zuen, bostehun mila afiliatutik gora irabazita. UGTk Asturias, Bilbo Handia eta Madrilen zituen afiliatu gehienak eta CNTk Katalunia eta Andaluzian, azken honek, hazkundeari erantzuteko Santseko Biltzarra antolatu zuen 1918an, zeinetan sindikatua berregituratu eta lehengo oinarri anarkistak berretsi ziren. Euskal Herrian, ELA sindikatu abertzaleak ere hazkunde nabarmena izan zuen, UGTrekin buruz buru ibiltzeraino. Hazkunde ikaragarria Lehen Mundu Gerrak langile-klasearengan eragin zuen pobreziak eta Errusiako Iraultzak sorturiko itxaropenak eragin zuen. Sindikatu Libreak ere sortu ziren, gobernu, enpresaburu eta patronalen laguntzaz, sindikatu anarkistetako kideak hiltzeko asmoarekin.\nBortizkeria urteak[aldatu | aldatu iturburu kodea]\n1918an hasi eta 1920ra arte iraun zuen periodoari Hirurteko Boltxebikea deitzen zaio, bi altxaldi nabarmen izan baitziren espainiar estatuan. Lehena, Andaluziako jornalariek egin zuten, bertako sindikatuek lagunduta, euren bizi-baldintza kaskarrak salatzeko asmoarekin eta latifundismoaren arazoak eraginda. Gobernuak armada bidali zuen altxamendua erreprimitzera, gerra egoera ezarrita. Katalunian La Canadencaren Greba egin zen 1919an, Bartzelonan kokatutako argiteria-lantegi garrantzitsuko langileek egin zuten, berrogei bat egunez, inoizko grebarik luzeena, hain zuzen. Grebak hiria gelditu zuen erabat eta estatura zabaldu zen laster.\nBestalde, Pistolerismoaren Urteak delakoak jazo ziren 1919 eta 1921. urteen artean. Sindikatu Libreak, patronalek eta enpresaburuek besteak beste sustatu eta lagundutako elkarteak CNTko buru eta kide garrantzitsuak eraso eta hiltzeari ekin zion eta hauek modu berean erantzun zuten enpresaburuak eta gobernuko kideak erailtzen, tartean, Eduardo Dato gobernuburua. Zortziehun atentatutik gora egin ziren eta azkenean, burgesiaren presioz, gobernuak armada bidali zuen esku-hartzera.\nAnnualgo hondamendia[aldatu | aldatu iturburu kodea]\nSakontzeko, irakurri: «Annualgo gudua», «Riftar», «Rifeko Errepublika» eta «Abd el Krim»\nAnnualgo hondamendia, Berrezarkuntzari amaiera eman zion faktoreetako bat.\n1921. urtean Espainiak Marokoko Protektoratua menderatzeko asmoa zuela iragarri zuen eta misio horren buru Dámaso Berenguer jenerala ipini zuen. Berenguerrek Silvestre jeneralari aurrera gehiago ez egiteko eta bere esanetara jartzeko agindu zion, baina honek ez zion jaramonik egin eta riftarren lurrak menderatzen jarraitu zuen, gero eta orografia zailagoetan, harik eta Abd el Krim riftarren buruaren tropek Annualen Silvestre jenerala eta bere armada guztia garaitu zuten arte. Silvestre jenerala bera gudu hartan hil zen. Garaipen horrek riftarrei Espainiak urtez-urte poliki-poliki menderatutako lur guztiak berreskuratzeko aukera eman zien eta hala egin zuten, Espainia ia Afrikatik kanpo utziz. Hondamendi hark hautsak harrotu zituen Espainian eta Gorteek Ikerketa Batzorde bat eratu zuten Picasso jenerala buru zuena. Erantzukizuna Bilatzeko Batzordeak 1922an Picasso Espedientea argitaratu zuen eta eztabaida kartsuak lehertu ziren. Errepublikano eta sozialistek erregeari egotzi zioten Annualen gertatutakoa eta armada haserretzen hasia zen ospe txarra hartzen hasi zelako. 1923. urtean García Prietoren kontzentrazio gobernua eratu zen, zeinak konstituzioa aldatzeko asmoa zuela adierazi zuen eta agian horregatik, Primo de Rivera gobernuaren aurka altxatu zen. Altxamendu hori Ardura Politikoen Batzordeak bere ebazpena argitaratu aurretik jazo zen. Diktadoreak estatu-kolpea 1923ko irailaren 13an eman zuen.\nMultimedia: Restoration (Spain)\nOrriaren azken aldaketa: 9 uztaila 2020, 18:46.


Kanadako inuitek badute azkenean euren "Batua" Sustatu.eus - Teknologia albisteak\n2019-10-11 : 10:16\nDuela egun gutxitako artikulu honetan, Inuit hizkuntzako elurraren ustezko 100 izenena aipatu genuen: nola Panlex hiztegiak aukera bakarra eman zigun. Ba elurrerako bat edo ehun, ez dakigu, baina idazteko erak, oraintsu arte, bederatzi izan dituzte Kanadako inuiten artean. Aski dela erabaki dute: Inuktitut Batua nola idatzi erabaki berri dute prozesu luze baten ondoren.\nInuitera edo Inuktitut hizkuntza, dialekto edo mintzairen arabera hizkuntza bat edo multzo bat kontsidera daiteke, Artikoen Inuit komunitateek bizirik dutena, Alaskatik Groenlandiara. Eskualdeko horretako eskualde zabal eta handiena Kanadako iparraldeak osatzen du, eta milaka kilometro koadrotan 60.000 inuit daude inguru horietan.\nIdazkera erlijioarekin iritsi zitzaien komunitate hauei, eta segun ze eskualdetan, misiolariek idazkera bat edo beste proposatu zuten. Kanadako kasuan, batzuk (hiru) alfabeto latinoan zeuden oinarrituak, eta besteak silaba-sistema antzeko baina desberdinak ziren, bakarrik erabil zitezkeenak hizkuntza honetan. Batasuna erabakitzeak luze hartu du eta ez omen da polemikarik falta izan, baina azkenean aukeratu dutena alfabeto latinozko sistema bat da (abantaila teknologikoak aipatu izan dituzte, besteak beste), eta Inuktut Qaliujaaqpait deritzo.\nBitxia bada ere, Kanadako inuiten kulturaz arduratzen den Inuit Tapiriit Kanatami erakundeak bi hizkuntzatan argitaratu du erabakiaren berri, ingelesez eta inuiteraz, baina inuitera ez dago sistema berrian baizik eta silaba-sistema horietako batean (!): hortik atera dugu goiko irudia adibidez, irailaren 26ko data daramana.\nInuiten hizkuntza (edo haren beste aldaera) normalizatua eta batua dagoen beste eskualde bat Groenlandia da, non Kalaallisut esaten dioten eta alfabeto latinoz idazten duten.


Ezker Iraultzailea - Vietnamgo herriak Frantziaren eta AEBren aurkako gerrak irabazi zituen (I)\nVietnam, XIX mendetik aurrera frantses kolonia izan zena, garai bateko Indotxinaren zati izan zen, Asia hegoko ekialdean kokatua, Txinaren hegoaldean eta gaur egungo Kamboia eta Laosen ekialdean. II Mundu Gerraren ostean, potentzia kolonialak ziren Frantzia eta Japon (gerran zehar Vietnam okupatu zuena) ahulduta geratu ziren erabat eta Atlantikoko ituna sinatu zuten. Itun honetan potentziek beren koloniei independentzia emango zietela hitzartu zuten. Hitzarmen hau egitearen arrazoietako bat, gerraren testuingurua hartuta, potentzia ahul horiek kolonien aldeko nazioarte mailako mugimendu baten jaiotza ikusten zutelako izan zen. Hortaz, beren laguntza eskatu zuten gerraren amaieran independentzia ematearen truk. Gainera, gerrak irauten zuen bitartean “etxean” ondo egoteko beharra zuten, beren lur eremu eta kolonietan, momentu horietan inoiz baino gehiago derrigorrezko baitzuten estrategia militarrentzat eta ekoizpena handiagotzeko. Baina beldur gehien ematen ziena kolonia hauek sozialismorantz zuzentzea zen, gerra ondoren Asia eta munduko zatirik handiena mehatxatzen baitzituen iraultzak. Deskolonizazio prozesua 1945 eta 1960 urteen artean eman zen, Gerra Hotzarekin batera.\nVietnamgo herria egoera negargarrian bizi zen, analfabetismoa 80%-ra iritsi zen aginte frantsespean. Hala, 6000 eta 7000 jabedun eta kolonialistak lur eremu zabal eta onenaren jabe ziren bitartean nekazarien gehiengoak ez zuen lurrik edo eremu oso urriak zituzten. Michelin bezalako enpresek lan bortxatuan oinarrituriko gomaren landaketak zituzten. Langileak “gomaren zuhaitzaren ongarri” moduan ziren ezagunak, egoera jasangaitzean lan egin eta gero hiltzen zirenen gorpuak landaretzan bertan lurperatuak baitziren. Garapen industriala ere kolonialismoarengatik atzeratua izan zen.\nHerritarren baldintzak ikaragarri gogorrak ziren. Hala ere, nahiz eta errepresioa egon, nekazari eta langileak egoera honi aurre egiteko antolatzen hasi ziren, honela Indotxinako Alderdi Komunistaren sorrera emanez, 1930an, Ho Chi Minh buru zuelarik.\nHo Chi Minh pertsona garrantzitsua izan zen hain borroka garrantzitsuaren liderra izateagatik baina estalinizatutako SESBren ildo politikoaren eraginpean zegoen. Ekonomia planifikatuari esker Sobiet Batasunean ematen ari ziren lorpen ekonomikoen babespean Indotxinako Alderdi Komunista kasta burokratikoaz kutsatu zen, azkenik dena bereganatu zuen arte, politika estalinistak praktikan jarriz, horrela Vietnamgo iraultza sozialista pikutara bidaliz, Txinarekin, Kubako iraultzaren burokratizazioarekin eta beste hainbatekin gertatu zen bezala….\nTrotskyk azaldu zuen, klase kapitalista ahulegia dela herri azpigaratuetan paper aurrerakoi bat burutzeko (industrializazioa, nekazal erreforma, etab) eta langileek iraultza burges demokratikoaren eginkizunak egiteko boterea eta beharra dutela, baina jarraian iraultza sozialistaren eginkizunei heldu behar diola langile klaseak eta iraultza muga nazionaletatik haratago eraman. Honi etengabeko iraultzaren teoria deitzen zaio, Marxek zirriborratua eta Trostkyk garatua izan zena. Estalinistek ordea, langile eta burgesiaren arteko kolaborazioa bultzatzen zuten. Honek arrisku ekidiezina dakar ordea, inperialismoaren hain menpekoa den burgesia ahulari lagunduta langileak zapaltzeko eta menperatzeko tresnak ematen baitzaizkio. Horregatik beharrezkoa da langileek prozesu guzti hau klaseko independentzia politika bat mantenduz gauzatzea. Burokrazia estalinistari ez zitzaion komeni sozialismoa beste herrietara zabaltzea, beren pribilegioak arriskuan jarri zitzakeen, benetako sistema sozialistaren ezarpena eman baitzitekeen beste edozein lekutan, eta horrela, errusiar herriak iraultza politiko bat hasi zezakeelako kasta burokratikoaren aurka 1917ko Urriko Iraultzako tradizioak berreskuratuz.\nAlderdi Komunistak 30. hamarkada erditik aurrera kolaborazio politika sustatu zuen, inperialismoarekin barne, eta honen aurka azaltzen zen langile mugimendua itotzen saiatu zen, bereziki sindikatuetako langileen artean gero eta indar gehiago zuen “trotskismoa”, hain zuzen ere. II Mundu Gerran Asiako hego-ekialde guztitik eman zen inbasio japoniarraren hasieran, vietnamitek, gehien politizaturiko taldeak kenduta, armada japoniarra ez zuten hain begi txarrez ikusten, ejertzito frantziarra bezala. Denbora igaro ahala herria ikasgaia bereganatuz zihoan eta bidegabekeria gehiago ez jasateko herri-armadetan antolatzen hasi ziren.\nHo Chi Minh-ek 1941an, japoniarren aurka zeuden nazionalistak eta komunistak Vietminh edo Independentziarako Liga-n barneratu zituen. 1945n, leherketa sozial orokor bat eman zen, erantzun garbia ez egoteagatik Vietminhen aldetik eta japoniarren atzeraldiarengatik. Hegoaldean, bereziki Saigonen, kontrola bere gain hartzen hasi ziren sobieten antzeko komiteak sortu ziren. Nekazariek jabeei lurrak kendu zizkieten eta langileek fabriken jabetza bereganatu zuten. Estatu sozialista demokratiko bat sortzeko perspektibak ezin ziren hobeagoak izan. Baina Alderdi Komunistak klaseen arteko kolaborazio politikarekin jarraitzen zuen. Alderdi Komunistak, trotskisten inguruan komitetan biltzen ziren Saigongo langileei salatari eta probokatzaile deitu zieten, hauen aurka atxiloketa eta erailketen borroka hasiz.\nFrantziak ez zuen nahi bere kolonia onenetakoa galdu eta borrokak 11 urte iraun zituen. Frantzia bere buruaz oso ziur hasi zen, baina egunak igaro ahala gerra gero eta jasanezinagoa bihurtzen ari zen eta gerrari amaiera emateko estrategia batean pentsatu zuen. Ginebran kongresu bat egitea erabaki zen. Hau egiten zen bitartean egoera honi abantaila ateratzen saiatu zen Frantzia iparraldetik erasoz, bere landaretzarengatik armada vietnamitaren babesa osatzen zuelako eta Vietnamgo iparraldea Ho Chi Minhen gerrillaren eskuetan zegoelako. Ustekabean harrapatu nahi izan zituzten baina segada hartan erori zirenak ordea ez ziren vietnamitak izan, frantsesak baizik. Hasieran, vietnamitak talde gerrillari batzuk besterik ez ziren, gerora 1948an 300 mila gizon armatuk osatzen zuten, herri armada handi bat eta 1954ko maiatzaren 8rako, oso ondo armaturiko eta militar kalitate handiko 250 mila gizonez osaturiko armada frantsesa birrindu zuen, hain zuzen Dien Bien Phu-ren guduan. Bertan Bao Dai enperadorearen babesaz gain, frantsesen zerbitzura zeuden 228 mila indotxino jokoz kanpo utzi zituzten. 1950an, Sobietar Batasunak eta Txinak, Vietnamgo Errepublika Demokratikoa onartu eta militarki lagundu zuten. Guzti honek frantsesen kanporatzea ekarri zuen 1954an.\nFrantsesei porrot honek, Vietnam bakarrik ez, Indotxina osoa galtzea ekarri zien. Herri armada eta komiteek, ikasi zuten borroka egiteko modua armekin, antolakuntzarekin eta diziplinarekin zela, baina tamalez Alderdi Komunistak eta Vietminhen politikek esperientzia eta energia guzti honi ez zioten ildo zuzena eman. Garaipen hau Ginebrako kongresua egiten ari zela eman zen eta Stalinek Asia hego-ekialdeko eremuan inongo interesik ez zuenez, hitzarmen bat egin zen non Vietnam hamaseigarren paraleloarengatik erdibituz, Vietnamgo hegoaldean Frantziako interesak babestuko zituen gobernua ezarriz eta iparraldean berriz, Ho Chi Minh-rena.\nFrantzia, behin gerra galdu eta gero, AEBak finantziatutako gobernu berri honekin ahal zuen guztia berreskuratzen saiatu zen. Gainera, Ngo Dinh Diem buru zuen diktadura politikoa ere lagundu zuen. Honetaz aparte, Ginebrako kongresuak 2 urteko epea ezarri zuen hauteskundeak ospatu eta horrela Vietnam bateratzeko. Azken hauek ez ziren inoiz ospatu, Ngo Dinh Diem-ek beti atzeratu egin zituelako bere gobernuari eta Frantziari ez zitzaielako komeni, herri vietnamitaren haserrea agertu zitekeelako eta iruzurra egiteko aukera kontuan harturik, herria erabat mobilizatu zitekeelako. Nahiago zuten promesak egitearen arma erabili baina honek bere muga topatu zuen. Marxismoaren eragina handiagoa zen hegoaldeko herrietan hasi zen haserrea sentitzen eta hau gutxi balitz, iparraldeko gobernuari ere ez zitzaion komeni hauteskundeak egitea oposizioko talde trotskista gorantz zihoalako. Horrela, hegoaldean, iparraldeko mugimenduarekin elkartu nahi zen borroka berpiztu zen inperialismoaren aurka. Arrazoi hauengatik, gerra berriz ere martxan jarri zen.


Olentzeroren etorrera eta abesbatzen Jaiotza, Gabon egunerako hitzorduak - Uztarria (Azpeitia)\nOlentzeroren etorrera eta abesbatzen Jaiotza, Gabon egunerako hitzorduak\n2009ko abe. 23a, 18:12\nOlentzero eta Mari Domingi kalejiran ibiliko dira bihar, osteguna, 17:15etik aurrera\nJaiotzarekin, berriz, 18:30etik aurrera ibiliko dira kantuan\nGabon eguna kantu eta festa giroan dator aurten ere. Bihar dozenaka izango dira gabon kantak abestuz hara eta hona ibiliko diren herritarrak, goizetik gaueraino.\nFesta giroko ekitaldiak ere ez dira faltako, horiek ere musikaz eta kantuz hornituta. Arratsalde-iluntze partean, hain zuzen, bi hitzordu izango dira kaleetan: Olentzeroren etorrera eta Jaiotzaren kalejira.\nOlentzero, Mari Domingirekin batera, idi eta gurdiarekin iritsiko da herrira, ttuntturroak eta musika eskolako soinujoleak laguntzaile dituela. 17:15ean hasiko dute kalejira Arana kaletik eta, alde zaharrean barrena ibili ondoren, 17:45-18:00ak aldera iritsiko dira Olentzero eta Mari Domingi plazara, han herritarren ongietorria jaso eta hitz batzuk egiteko. Azken orduko gutunak ere jasoko dituzte, eta gaztaina erreak dastatzeko aukera izango dute bertaratzen direnek.\n18:30ean, berriz, Julian Barrenetxea Abesbatzak eta Parrokiko Abesbatzak ateratzen duten Jaiotzaren txanda izango da. Abesbatzetakoek ez ezik, hainbat herritarrek ere hartuko dute parte, Plaza Txikitik abiatu eta Goiko kaleko plazatxoan amaituko duten ibilbidean zehar gabon kanta ezagunak kantatzen.


Udan Ingeniaritzako Programarik Onenak\nIkasleak eta gurasoak Eskolaz kanpoko jarduerak\nSoldata altuen eta lan-irtenbide sendoen erakarpenarekin, ikasle asko sartuko dira ingeniaritzan nagusiak izango diren pentsatzen. Gaur egungo matematikak eta zientziak eremuaren eskakizunak dira, ordea, oso azkar gidatzen dute ikasle askok. Uste duzu ingeniaritza zuretzat aukerarik onena dela, udako ingeniaritza programa eremu zabalagoa lortzeko eta zure esperientziak zabaltzeko modu bikaina da. Behean udako lan ingeniaritza programa bikaina da.\nJohns Hopkins Ingeniaritza Berrikuntza\nMergenthaler Hall-en Johns Hopkins Unibertsitatean. Daderot / Wikimedia Commons\nJaioberri eta jubilatuen gorakadaren inguruko ingeniaritza ikastaro hau Johns Hopkins Unibertsitateak eskaintzen du herrialde osoan. Ingeniaritza Berrikuntzarako pentsamendu kritikoa eta etorkizuneko ingeniariei arazoak konpontzeko gaitasunak aplikatzen ditu, hitzaldiak, ikerketak eta proiektuak eginez. Ikaslea A edo B programan lortzen bada, Johns Hopkins Unibertsitateko hiru kredituen transferentzia ere jasoko dute. Programa lau edo bost egunetan exekutatzen da lau edo bost astetan zehar, kokapenaren arabera. Kokapen gehienek bidaiarientzako programak bakarrik eskaintzen dituzte, baina Baltimore-ko Johns Hopkins Homewood campusak bizitegi-aukera bat ere eskaintzen du. Gehiago »\nIngeniaritza eta Zientzien Aurkezpena Minoritarioa (MITES)\nMassachusettseko Teknologia Institutuak ingeniaritza, zientzia eta ekintzailetzako interesa duten goi mailako hezitzaileentzako aberasteko programa eskaintzen du. Ikasleek 14 programako sei aste inguruko ikastaro akademiko zorrotzen bost aukeratu behar dituzte, zientziaren eta ingeniaritzaren esparruan gizabanako askorekin sar daitezkeen hainbat aukera egiteko. Ikasleek ere beren kulturak partekatzen eta ospatzen dituzte. MITES beka da. Programa horretarako hautatutako ikasleek MITeko campusetik bakarrik garraiatzen dute. Gehiago »\nUdako Ingeniaritza Exploration Camp\nMichiganeko Unibertsitate Dorrea. jeffwilcox / Flickr\nMichiganeko Unibertsitateko Emakumearen Ingeniarien Elkarteak ostatatuta, astebeteko bizitegi-campusa da ingeniaritzan interesa duten goi mailako goi-mailako ikasketak, gazteak eta adinekoak. Parte-hartzaileek hainbat ingeniaritza arlo esploratu ahal izango dituzte ingeniaritza lantokiko gidetan, talde proiektuetan eta ikasle, irakasle eta ingeniari profesionalen aurkezpenetan. Campers ere gozatu jolas ekitaldiak, Ann Arbor herrian esploratzen, eta unibertsitateko bizitegi-giroa bizi Michiganeko Unibertsitateetan. Gehiago »\nCarnegie Mellon Unibertsitate Campusa. Paul McCarthy / Flickr\nMatematikaren eta Zientzien Akademiaren Udako (SAMS) udako programazio zorrotza da, batxilergoko eta goi-mailako irakasleen gorakadak matematika eta zientzia interes handiak dituztenak eta ingeniaritzan karrera bat izan daitekeela. Klase bakoitzeko pista ezberdinekin, akademiak irakaskuntza estiloaren estiloko instrukzio konbinazioa eta ingeniaritza kontzeptuak aplikatzen dituzten proiektu esklusiboak eskaintzen ditu. SAMS astebetez exekutatzen da, eta parte-hartzaileek Carnegie Mellon egoitzan jarraituko dute. Programak ez ditu matrikula kobratzen, beraz, ikasleek testu liburua, garraioa eta jolas-gastuak bakarrik arduratzen dira. Gehiago »\nZure aukerak aztertzea, Illinois Unibertsitatean\nUdako bizikidetzarako ingeniaritza kanpoko goi mailako jubenilek eta adinekoek Zientzia eta Ingeniaritza Munduan Gazteak eskaintzen dute, Illinois Unibertsitatean, Urbana-Champaign-en . Campersek aukera ematen du ingeniaritza ikasle eta irakasleekin lan egiteko, instalazioen ingeniaritza eta laborategiko ikerketa bisitatu unibertsitatean, eta ingeniaritza proiektuetan lan egiten dute. Ikasleek kanpamendu tradizionaleko jolas eta gizarte jardueretan ere parte hartzen dute. Kanpaldia astebeteko bi saioetan bukatzen da ekain eta uztailean zehar. Gehiago »\nMaryland Unibertsitateko Clark Eskola College Pre-College Summer Programak\nMcKeldin Liburutegiaren Maryland Unibertsitatea. Daniel Borman / Flickr\nMarylandeko Unibertsitateak zenbait eskola eskaintzen ditu udako programetarako, ingeniaritza diziplina desberdinak aztertzeko. Goi-mailako jubenilek eta adinekoen jakintzaren Ingeniaritza programa unibertsitatearen ingeniaritzan aste bateko murgiltzea da, gidatuak, hitzaldiak, laborategiko lanak, manifestazioak eta ikasleen matematika, zientzia eta ingeniaritza gaitasunak garatzeko lagungarriak diren ingeniaritzako proiektuak barne, eta ingeniaritza erabakitzeko egokia da beraientzat. UMD-k Ingeniaritza Zientzien eta Teknologiaren Ingeniaritza eta Zabaltzeko Mintegiak (ESTEEM) ere eskaintzen ditu, bi asteko mintegia, goi mailako irakasleen artean, ingeniaritza ikerketaren metodologia aztertzen, hitzaldiak, erakustaldiak eta tailerrak eginez. Gehiago »\nIngeniaritza programa Sarrera Notre Dame-n\nNotre Dame- ko Unibertsitateko Ingeniaritza Programaren Sarrera Unibertsitateak ikasle goi eskola handiko irakaskuntza akademikoak eskaintzen ditu eta ingeniaritzan ibilbide profesionalak esploratzeko aukera zabaltzeko interesa eskaintzen du. Bi aste programan zehar, ikasleek unibertsitateko bizitza gustatzen zaie, Notre Dame campusean ostatu hartuta, Notre Dame irakasleekin batera aeroespazialari, mekanikari, zibilari, ordenagailuari, elektrikoari eta ingeniaritza kimikoari buruzko hitzaldietan parte hartzera, eskuekin laborategiko jarduerak, ibilaldiak eta ingeniaritzako diseinu proiektuak. Gehiago »\nMichiganeko Unibertsitateko Udako Ingeniaritza Akademia\nMichiganeko Udako Ingeniaritza Akademiak hiru maila ditu udako bidaiariak ingeniaritzan. Zortzigarren eta bederatzigarren mailakotzako Udan aberasteko programa bi aste ingurukoa da, eskola ertaineko math eta zientzia kontzeptuak zabaltzeko diseinatuta, ingeniaritza oinarrizko printzipioetara aplikatuz. Zazpigarren eta laurogeigarren mailara igotzen direnean, UMich-k Michigan-en Teknologia eta Ingeniaritza Sarrera eskaintzen du, komunikazio teknikoetan, ingeniaritzako matematika, garapen profesionala eta ingeniaritza kontzeptuak eskaintzen ditu ingeniaritza-proiektu batean. Udako Ingeniaritza Akademiaren Uda Ikastegiko Ingeniaritzako Erakusketen Programa, hamabigarren mailara igotzen direnak, diziplina anitzeko ingeniaritzako diseinu proiektu bateko ingeniaritza-proiektuekin batera ikasketa aurreratuagoak jasotzen ditu, baita ikasleen esperientzia hobetzeko ere, unibertsitateko ingeniaritza-programetan gidatuak eta aurkezpenak egiteko. beren unibertsitateko zorroak, eta hautazko ACT prestakuntza ikastaroa. Gehiago »\nPennsylvaniako Unibertsitateko Akademia Zientzietako eta Teknologiako Udako Akademia\nPennsylvaniako Unibertsitateak motibatutako goi mailako hezitzaileak unibertsitateko ikasketak esploratzeko aukera eskaintzen du hiru aste bizikorreko Udako Akademia Zientzien eta Teknologien (SAAST) egoitzan. Programa intentsibo honek bi irakasgai eta bioteknologia, informatika, informatika, nanoteknologia, robotika eta ingeniaritza sare konplexuetan egindako ikastaroak eta laborategiak eskaintzen ditu, Penn irakasleak eta beste ikertzaile batzuek emandako eremuan. SAAST-ek ere lantegiak eta eztabaidak biltzen ditu, besteak beste, SATen prestakuntza, unibertsitateko idazkera eta unibertsitateko onarpen prozesua. Gehiago »\nSan Diego Unibertsitateko Kaliforniako COSMOS\nCalifornia State Summer School of Mathematics and Science (COSMOS) Kaliforniako Unibertsitateko Kaliforniako Unibertsitatean, teknologia eta ingeniaritza azpimarratzen du udako ikastaroen eskaintza batxilergoko ikasleentzat. Lau hilabeteko bizitegi-programa zorrotz honetan matrikulatutako ikasleek bederatzi irakasgai akademiko edo "kluster" bat aukeratu behar dute, esate baterako, ehunen ingeniaritza eta birsorkuntza medikuntza, iturri berriztagarrietatik, lurrikararen ingeniaritzatik eta musika teknologietatik biodieselarena. Ikasleek zientzia-komunikaziorako ikastaro bat ere hartuko dute saioaren amaieran aurkeztuko den azken talde-proiektua prestatzeko. Gehiago »\nKansas Union Kansas Unibertsitatean. Argazkia Kreditu: Anna Chang\nKansas School of Engineering-eko Unibertsitateak bost eguneko ikaskuntza intentsiboko ikastaro bat eskaintzen du, non 9an eta 12an garatzen diren ikasleei ingeniaritza-printzipioei eta ingeniaritzaren alorreko lanbide-aukerei buruzko sarrera batzuk jasoko dituzte. Campers-ek beren intereseko eremu partikularreko kurrikuluma jarraitzen dute, hala nola informatika, aeroespaziala, mekanikoa, kimikoa, zibil / arkitektonikoa edo ingeniaritza elektrikoa, beren arazoak konpontzerakoan trebetasunak garatuz, ikaskideekin eta errealitatearekin soluzioak bilatzeko fakultatearekin -Enpresa ingeniaritza diseinu arazoak. Parte-hartzaileek tokiko ingeniaritza instalazioetara ere bisitatu ahal izango dute ingeniari mota desberdinak ikusteko lanean. Gehiago »\nGreat Summer Political Science Programak High School Ikasleentzat\nUdako Astronomia Programak Batxilergoko ikasleentzat\n5 Things College Irakasleek Zure Freshman Ulertzen nahi\nGreat Summer Theater Programak High School Ikasleentzat\n24 Webgune Fantastikoak College Ikasleak\nIdatzizko istorio labur baten atalak\nNola osatuko duten New Members World Golf Ospearen Aretoan\nKimbo Slice Biografia\nKuwaiten Demokrazia Parlamentarioa azaldu zen\nAkitaniako Descendentsen Eleanorren zerrenda John, Ingalaterrako erregea\nFull Crimp Grip: Essential Eskalada Hand Grip\nFormula arruntena Formula ehuneko batetik kalkulatzeko\nAgur komatxorik zure benetako sentimendua adierazten dutenak\nGogo Diziplinak: ospakizuna\nBataioa Espiritu Santuan\nEspezie Mehatxatuen Ikasgai Planak\nNon, noiz, eta zergatik egiten du AEBko Kongresuak?\nTaulen aldizkako deskarga eta inprimatzea\nAbisu eta Fur hitzak nahastu ohi dira\nNola idatzi IEP helburuak\nNola kimikoak kentzea lanak\nGlaze Artea - Olio edo Akrilikoen Glazes pintura


Gipuzkoako Foru Aldundiak 1,1 Milioi jarriko ditu Amillagako biribilgunea egiteko - Bergara - Goiena.eus\nGipuzkoako Foru Aldundiak 1,1 Milioi jarriko ditu Amillagako biribilgunea egiteko\nMaider Arregi 2009-03-20 12:29\nGuillermo Ibargoyen S.A. enpresak egingo ditu Amillagako biribilguneko lanak. Horretarako bost hilabeteko epea izango du. Proiektu horren arabera, gaur egun dagoen bidegurutzean biribilgune berri bat egingo da.\nGipuzkoako Foru Aldundiak 1,1 milioi euro jarriko ditu Elgetako lotuneko GI-627-46-1 bideadarrean gaur egun dagoen bidegurutzearen ordez biribilgunea egiteko, Amillagako eremuan, Bergaran. Bide Azpiegituretako Departamentuak Amillagako biribilgunea egiteko obren ardura Guillermo Ibargoyen S.A. enpresaren eskuan utzi du. Guztira, 1, 1 milioi euroko aurrekontua eta bost 5 hilabeteko epea izango du enpresak.\nProiektu horren arabera, gaur egun dagoen bidegurutzea, Bergarako Amillaga kaleak lehentasuna ezarrita duena, ordeztu eta biribilgune berri bat egingo da. Biribilguneak lau adar nagusi eta bigarren mailako sarbide bat ditu: geometria oboidea eta 47 eta 51 metro bitarteko kanpoaldeko diametroa. Zirkulazio eraztunak bi lerro ditu, 4 metro zabal bakoitza, eta erdiko irla ere oboidea da, 15 eta 20 metroko erradioak dituena.


Casino.de, linean jolasteko lekua - Geofumadas\nGaur egun, kasinoko aisialdirako zerbitzuak eskaintzen dituzten guneetako oihan osoa dago, apurka-apurka erabiltzaileek indarra hartzen joan direnak kasino arruntetatik baino.\nAurkezten ari garen kasua ataria da casino lineako entretenimendu alternatiba desberdinak sustatzera bideratuta, Casino.de esan nahi dugu. Beraz, webgune hau bisitatzen baduzu, ikus dezagun zein izango liratekeen erakargarri nagusiak:\nLineako kasinoen gida (Online casino gida)\nCasino.de-k lineako alternatiben gida eskaintzen du, ezaugarri, zerbitzu eta hizkuntza desberdinen arabera katalogatuta.\nPoker jokalarientzako trikimailuak (poker aholkuak)\nPokerra gustuko dutenentzat, webgune honek hainbat trikimailu, jatorrizko ezagunak eta beste jatorrizko batzuk jaso ditzake, jokalarien trebetasuna edo zaleen jakinmina areagotu dezaketenak.\nDoako jokoak (doako jokoak)\nJokoak batzuk doakoak dira, beraz ez duzu gastatu behar; Modu onean jarduteko edo entretenitzeko.\ncasino.de alemanez dago jatorrizko hizkuntza gisa, baina ingelesezko ataria du eta ia lotura berberak alde batera utzita alternatiba dago web-arduradunek jolasak beren guneetan kokatzeko eta Casinos-ek elkarlana erakusten duen lotura. erakunde humanitarioekin Gurutze Gorria esaterako.\nBabestutako esteka Reviewme-ri esker\naurreko Post«Aurrekoa Ikkaro, nola egiten diren jakiteko\nNext Post Urriaren 15, Blog Ekintza egunaHurrengo »


Panoramix - Wikipedia, entziklopedia askea.\nAsterix, Buruzagien burruka, Astérix et Obélix contre César, Astérix et Obélix : Mission Cléopâtre, Astérix aux Jeux olympiques eta Asterix: Edabe magikoaren sekretua\nPanoramix, Asterixen abenturetan agertzen den fikziozko pertsonaia bat da. Herrixkako druida edo intxixua da. Ospetsua, berak bakarrik egiten dakien neurrigabeko indarra ematen duen edabe magikoagatik. Herrixkako aholkularia ere bada, eta, batzuetan, irakasle bezala ere aritzen da, 2003an, Frantzian, jatorrizko izenez Astérix et la Rentrée gauloise istorio labur bildumako istoriotako batean agertzen den bezala.\nEdabe magikoa[aldatu | aldatu iturburu kodea]\nNeurrigabeko indarra ematen duen edabe magikoa, druida baten ahotik beste baten belarrira baino ez da pasatzen. Bere funtsezko osagaien artean, sekula falta ez dena, mihura da. Eta, Asterixen Odisea abenturan, petrolioa ere agertzen da, osagaietako bat bezala, baina, azkenean, erremolatxa zukuarekin probatzen du eta eragin berdina eta zapore hobea duela ikusten du. Otarraina eta marrubiak ere botatzen dizkio, baina hauek, zapore hobea emateko baino ez dira. Ohi, edabe magiko hau, soilik herrixkako biztanleek edaten dute (Obelixek izan ezik, txikitan edabe magikoz beteriko pertzean erori eta beregan, edabearen eragina iraunkorra delako) baina herrixkatik kanpoko jendeak ere hartu izan du, erromatarrengandik ihesi zihoan esklabo talde batek, adibidez, baita erromatarrek ere, Kaligula Minusek, adibidez, Asterix galiarra abenturan. Bere errezetarik ezagunena, hau duen arren, baditu beste hainbat ere. Edo efektu ezberdinak ere izan ditzake. Astérix et Obélix contre César filmean ikus daitekeen bezala, adarbakar esnea gehituz gero, edabe magiko honek, jendea bikoiztu egin dezake.


Egunkaria aurrera » Nire aurrekariak (#Egunkariak25)\nZero zenbaki hartatik gutxira, 1990eko irailean, Hemen eta Eguna astekarien zikloa amaituko zen. Euskaldunon Egunkaria-ren garaia hastear zen. Hemen-ek, 1986ko irailaren 26tik 1990eko irailaren 28ra bitartean, astero, egunkari itxurako 211 ale argitaratu zituen. Agurra ez zen tristea izan, Euskaldunon Egunkaria-ren proiektua gertu zegoela jakinaren gainean baigeunden. Gure asmoak darrai, izan zen agurreko editorialaren izenburua. “Ziur gaude hemendik egindako lana alferrikakoa ez dela izango, hemen hazitakoak fruitu emango duela. (…) Hemen-ek izan duen egunkari asmoa ez da hiltzen ale honekin, modu batez edo bestez jarraituko du. Irakurleak berak eramango du [asmo hori] errealitate bihurtu arte. Eta errealitate berri hori gertu sumatzen dugu, agurraren ordu honetan pozten gaituelarik”.\nHemen-en azken ale hartan, orrialde asko egin genituen Euskal Egunkaria bidean goiburupean. Horien artean, nire sinadura daramaten bi elkarrizketa: bata, Jose Ramon Beloki Eusko Jaurlaritzaren euskal egunkariaren egitasmoaren arduradunarekin; bestea, Joxemi Zumalabe Egunkaria Sortzeneko ordezkari eta Euskaldunon Egunkaria-ren sustatzailearekin. Elkarrizketa haietako pasarte batzuk aipatzea merezi du, garaiko begirada berreskuratzeko.\n« Irakurle izango zirenak, lehen albistea idazten Lehen zenbaki haiek (#Egunkariak25) »


Henrike Knörr eta Iruña Oka (Veleia) Sustatu.eus - Teknologia albisteak\nHenrike Knörr eta Iruña Oka (Veleia)\nKoldo Urrutia - Euskararen jatorriaren biltzarra\n2008-05-06 : 11:05\nFilologoa eta euskaltzaina hil zaigu. Iruña Okako aurkikuntzei dagokiolarik ez da aseptikoa izan, maitasunak eta afektibitateak zuzendu du bere jarrera eta uste dut euskaldun askoren ordezkari bilakatu dela. Beti defendatu du azaldutako euskarazko hitzen jatortasuna eta aintzinatasuna, arkeologoek emandako informazioen arabera, eta aurkakoa demostratzen ez den bitartean.\nBere ahotik zuzenean entzun izan genuen eta egunkari zaharretan irakur daiteke adibidez, zenbat poztu zen Eliseo Gil-ek Iruña Okako indusketen zuzendariak, hots egin zionean esanez duela 1.700 urteko euskarazko hitzak azaldu zirela ostroketan (zeramika puskak grabatuak) eta ez zuen bere urduritasuna ezkutatzen aurkikuntzak zuen garrantziarekin. Zer poza hartuko zukeen Mitxelena jaunak aurkikuntzen berri izan balu.\nEz dut ahaztu nahi bere ahotik zuzenean entzundako hitzak sortu zidaten zirrara, bere hitzaldi batean esan zuenean Iruña Okan azaldu zirela hedabideetan argitaratutako hitzez gain, duela 1.700 urteko hirurogeita hamar bat esaldi motz (jan edan lo) eta ehun luze bat hitz euskaraz. Bakarrik bi eraikin arakatu omen dituztela Iruña Okako indusketetan eta zalantzarik ez izateko askoz ere euskal hitz gehiago azalduko zirela.\nJende asko dago munduan bost ehun hitz baino gutxiago erabiltzen duenik, nahiz eta gehiago ulertzen duen; duela hamazazpi mendeko berrehun hitzetako zerrenda izan daiteke konparatzeko, Julio Zesar enperadorearen euskara-latina hiztegia eta gogora datorkidan galdera da ea, faltsifikatzekotan duela 1.700 urteko hiztegi oso bat manipulatu ote duten?.\nDuela 1.700 urteko Iruña Oka azaleraz eta biztanlez duela berrehun urteko Donostiaren antzekoa da, harresi eta guzti, gaur egungo Donostiako alde zaharra ezaguna alegia, jakina baita Boulevardean zegoela Donostiako harresi zaharra, eta zenbat euskal dokumentu dauzkagu Donostian duela berrehun urtekoak?. Aipatzerako Humbolt-ek duela berrehun urteko bere Euskaldunak liburuan aipatzen dituen zailtasunak euskal hiztegi bat bilatzeko.\nIruña Okako aurkikuntzen aurkako eszeptikoen kritikak areagotu eta deskalifikazio pertsonaletara igaro zirenean, zalantzan jarriz ikertzaileen ohore pertsonala ere, Henrike Knörr-en jarrera ere gardena eta ausarta izan zen, eta bera izan zen euskal filologo bakarra Veleiako komunikatua sinatu zuena ikertzaile taldearekin batera, non ozenki esaten den besteen artean,Iruña Okako ostrakak erromatar garaikoak direla, bere garaiko beste milaka ebidentziekin batera azaltzen direla, erromatar garaiko geruzetan azaldu direla eta zigilatzen dituzten beste erromatar garaiko geruzen azpian.\nAurten Arabako Foru Aldundiak erabaki zuen batzorde zientifikoa izendatzea Iruña Okako aurkikuntzak egiaztatzeko eta bertan nola ez, Henrike Knörr izendatua izan zen eta askok gure ordezkari bezala sentitzen genuen eta bere heriotzarekin umezurtz utzi gaitu eta eskertu nahi diogu bere jarrera maitakorra eta ausarta.\nEuskararen jatorriaren biltzarreko partaideak, batzutan ez gara bat etorri Knörr jaunaren iritziekin, gure biltzarretako ponentzietan irakur daitezke iberikoa eta euskararen harremanak defendatzen dituzten autoreak, berak deitoratzen zituenak, nahiz eta tradizio luzea izan Larramendi, Astarloa, Humbolt, Tovar, Krutwig... batzuk aipatzeagatik. Irakur daitezke ere euskararen aintzinatasuna eta mintzatzen zen azalera handia defendatzen dituztenen iritziak, atzerritarrak batzuk Humbolt-en eskolaren jarraitzaileak Bengtson, Vennemann, Openheimer eta euskaldunak besteak Krutwig, Mujika, Kapanaga, Naberan, Zubiaga eta Lizarduikoa.\nIkusirik lekuaren potentziala eta garrantzia, eskatu genuen ere Iruña Okako induskatzeko arkeologi plangintza orokorra, 10-15 bat urtetan bermatzeko aurreikusi daitezkeen aurkikuntza zoragarriak, euskararen historia alda dezaketenak esate baterako, duela bi mila urteko mila hitzetako euskal hiztegia.\nIruña Okako Batzorde zientifikoa antolatu aurretik, eskatu genuen ere, atzerrira zabaldu behar zela nazioarteko adituak bertan sartuz, ez da gutxiesten dugulako Euskal Herriko unibertsitateko aditurik inolaz ere, baizik eta, zalantzarik ez dugulako Iruña Okako indusketek euskararen unibertsaltasuna dutela bere baitan eta nazioarteko batzorde zientifiko batek, sinesgarritasun eta zabalkunde gehiago bermatzen duelako munduan.\nTamalez Henrike Knörr-en heriotza tristeak debate hauek zabaltzen ditu berriro, Batzorde zientifikoan ordezkatu behar delako, eta eskatzen dugu gure iritziak gogoan izatea, kontuan harturik orain arte ematen zuela dirurik ez zegoela, baina gaur egun onartuak daudela 6,3 milioi euro Iruña Okako harresiak berreraikitzeko.\nMaiatzaren 17an ospatuko da Euskararen jatorriaren 3. biltzarra Iruña Okan eta bertan Patxi Alaña jaunak emango digu gaur egungo indusketen egoeraren berri eta zalantzarik ez daukat Henrike Knörr jaunaren jarrera eta eskertzeko lana aipagai izango direla. Senideei dolumin sentikorrenak emanez, gonbidatzen zaituztegu 3. biltzarrera.\nEuskararen jatorriaren biltzarra.\neuskararenjatorria@gmail.com Tel. 946 004101\n2008-05-06 : 13:53\nNoizko egongo dira herriaren ikusgarri euskarazko hitz edo esaldi horiek, eta euron azterketa filologiko formala? Zer dela-eta hainbestelako sekretismoa?\n2008-05-06 : 18:24\nIruña okarena sekretismoan ezkutatutako gaia da. Egia esan gutxi esan dezakegu ezagutzera eman ez dituzten gauzei buruz. Dena den ezagutzera emandako gauzak nahiko susmagarriak dira. "Muy interesante" aldizkaritik ateratako erromatarren garaiko lau topikazo ematen dute. Euskararenak barne.\nEa informazio guztia eskura jartzen duten behingoz!!\nDatuen bahitzaileetaz piska bat aspertua nago....\n2008-05-07 : 00:54\nEz nekien minbizia zuenik (gehienok bezala) eta egia esateko, ikusirik Iruña Okako aurkikuntzen inguruan dagoen giroa, entzun nuenean zendu zela gaizki pentsatu nuen, eta ez naiz bakarra izango. Orain azken urtetako beste irakurketa bat egiten dut, heriotza gertu zuela dakien euskaldun baten testigantzak bezala hartzen ditut bere hitzaldiak, elkarrizketak, artikuluak, manifestuaren sinadura eta batzorde zientifikoan parte hartzea. Pelikula beste modu batean ikuste dut, eta bere testigantza askoz ere sinesgarriagoa.\n2008-05-08 : 12:21\nVeleiakoaren harira, atzo hitz egin genuen tabernan indusketa taldearekin erlazio zuzena izateaz gain, materialak eta hauek agertu diren bi lekuak ezagutzen dituen lagun batekin. Ezagunak zituen gaiari buruzko zalantzak eta duela urtebete-edo unibertsitateko bi doktorek (euskararen historian txit jakintsua bata, eta testu zeltiberiar eta akitaniarretan bestea) argitaratu zuten artikulua, ia-ia iruzurtzat joz aurkikuntza. Eta baita jeroglifiko egipziarrez eta kalbarioaz beste batzuek esandakoak.\nSutan jarri zen: Hori dioenak bere burua deskalifikatzen du, guztiz desprestigiatuta geratuko da, ikusiko duzu. Indusketak zehaztasun eta berme guztiekin egin dira, eta INPOSIBLEA da fraudea. Estratigrafia, patinak eta beste hainbat termino aipatu zituen. Zer argudio dute zalantzan jartzeko: ez direla ezkontzen aurrez duten eskemarekin? Mitxelenaren teoriekin edo auskalo zerekin? Contra facta non valent argumenta. Mundua ere laua zen eta dena bere inguruan zebilen, Galileok besterik demostratu zuen arte. Bat baino gehiago erre zuten hori esateagatik.\nEta honako honek ere, Hendrikek bezala (agur eta ohore), pentsatzen du benetakoak direla. Eta norbait ezetzean badago\nMila bostehuni benetakoak baietz!!! (Eurotan)\n2008-05-09 : 02:01\nGoian bego Henrike Knörr jauna.\nEuki! Nik kanpotik begiratuta eta handik eta hemendik entzundakotik hauxe ateratzen dut: dena sobera susmagarria da, eta sobera harrigarria da. Eta iruditzen zait zuhurrena oraingoz deus ez sinestea dela. Baina hainbeste idatzi da dagoeneko, eta ez dakigu deus. Kanpotik begira dagoen baten eszeptizismotik atera ditut puntu hauek, nahiz eta egia badira kontu guziak ikaragarri poztuko naizen:\n1. Urte horretako euskarazko hitzak agertzea. (Nahiz jakin garai hartan euskaldunak izanen zirela; besterik gabe horiek agertu izana hutsa harrigarria da).\n2. Euskarazko agertu diren hitz gehiago ez argitaratzea.\n3. Aipatzen zuten uste baino kristautze goiztiarrago hori (nik ez dut deus entenditzen, baina nonbait harrigarria da hori ere).\n4. Geroglifikoak agertzearena.\n5. Nefertitiren asunto hori.\n6. Multikulturaltasun harrigarri hori.\n7. Agertutako hitzak filologoen eskemarekin ez bat etortzea.\nNire galdera inuxenteak: ez daitezke harri kozkor horiek erromatar garaikoak eta inskripzioak beranduagokoak izan? Ez ote dago interes sobera kontrakoa pentsatzeko??\nBestalde, Mitxelenaren teoriak ez dira auskalo noren teoriak. Hitzen kontu hori berresteko egonen dela pentsatzen dut, baina nik ez dut uste zientziak (alegia arkeologia eta filologia) kontrajarrita egongo direnik, eta iruditzen zait dena informazio faltaren eta ikerketa faltaren errua dela; baita zurrumurruetatik edan eta jakin gabe hizketan ari garenon errua ere.\nBueno orduan, Tolosako Kantabrikon bihar goizko 9tan! Jan edan lo eta apustu!\nKantabrikon dirua jokatzea ilegala omen da\n2008-05-13 : 16:14\nEgia izatea izugarria litzateke.\nNorbait gogoratzen al da Zubialdeko margoen iruzurrarekin. Non daude orduko adituak? Himalaian?\npintxo eta kaña baietz,... ez, ez...\npintxo eta kaña ezetz,... beno igoal baietz...\nDatuak eta argitasuna lehenbailehen faborez.\n2008-05-14 : 19:21\nTxapelketa luze bat jokatzen ari da azken 300 urtetan, euskararen harremanena beste hizkuntzarekiko, Europako historiaurreko hizkuntza ala Euskal Herri inguruko hizkuntza isolatua. Historian zehar iritzi desberdinak izan dira Larramendi, Oihenart, Astarloa, Humboldt, Krutwig, Kapanaga, Naberan, Lizarduikoa... aurreneko hipotesiaren alde eta aurka, Tovar, Trask, Mitxelena, Gorrotxategi, Lakarra... bigarrenaren alde.\nAzken hamarkadetan izan diren aurrerapen zientifikoak direla eta, batez ere, populazioen genetikan, iruditzen zait epe luzera aurreneko hipotesiak txapelketa irabazita duela eta sintoma adierazgarriak nabarmentzen ari direla, adibidez ez dietela behar bezala erantzuten nazioarteko adituek argitaratzen dituzten ikerketa lan berriei.\nEsaterako Theo Vennmenn -en "Europako aurrehistoriako jatorrizko hizkuntza" Spektrum der Wissenschaft aldizkarian argitaratu zena 2002ko maiatzean, non Munich unibertsitateko filologoak Alemaniako hidronimia euskararekin lotzen duen. Aipatzeko ere Stephen Oppenheimer-ren "Los senderos del Edén" eta "The origins of the british" 2006, non Oxford-eko unibertsitateko genetistak demostratzen duen euskaldunak izan zirela Britainia Handiko jatorrizko aurreneko biztanleak.\nEuskararen isolamenduaren defendatzaileak ez dute inolako argumenturik ikertzaile hauen aurkikuntzak esplikatzeko eta erantzunik gabe utzi dituzte, existituko ez balira bezala, autismo intelektual batean murgilduta, jakinik eztabaidatzeko foroak Alemanian eta Britainia handian daudela. Iruditzen zait gero eta ikerketa gehiago azalduko direla eta Europa mailan epe luzera lehen hipotesia nagusituko dela.\nBitartean, azken bi urteotan Iruña Okan (Veleia) erromatar garaiko 270 bat ostraka (zeramika puska grabatuak) azaldu dira, datatuak 1.700 bat urtetan, 70 bat euskarazko esaldi motzekin (jan edan lo) eta ehun luze bat hitzekin (urdin, isar, zuri, urdin, gori, edan, ian, lo, ian, ta, edan, iaun, geure, ata, zutan, iesus, ioshe, ata, ta, mirian ama), Henrike Knörr filologo eta euskaltzainaren arabera, tamalez zendu berria. Knörr poztu zen aurkikuntzarekin eta Vennemann edo Oppenheimer bezalako ikerlariei normala irudituko zitzaien, duela bi mila urteko ostrakak euskaraz azaltzea, ez bakarrik Iruña Okan, Iruñean, Irunen, Commiges-en, Paben edo Bordelen.\nBaina Iruña Okan bigarren hipotesia defendatzen dutenek, jakinik Europako txapelketa orokorra galduta dutela eta ez dutela disputatzeko asmorik ere, erabaki dute Euskal Herrian partida batzuk jokatzea, kontuan harturik inguru honetan apustu zale asko dagoela. Ematen du ez direla konturatu lehen partida 22 - 0 galdu zutela ostrakak azaltzearekin batera.\nGaltzen ez dakitenez errebantxa behartu zuten eta horretarako zalantzan jarri behar izan zuten indusketen taldeko ohore pertsonala ere, arbitroen ohorea alegia, apustu zale guztien aurrean.\nEsan beharrik ez dago partida bakoitza gogorra dela oso, indar asko xahutzen duela, eta sufrimendu asko ematen duela, nahiz eta zalegoarentzat espektakulu ikusgarria den zalantzarik gabe. Ba bigarren partida hau ere 22 - 0 galdu zuten, ikertzaile talde osoak 2006-11-23ko komunikatua sinatu zuenean eta batez ere Henrike Knörr filologo eta euskaltzain euskaldunak sinatu zuenean esanez:\nIruña Okako ostrakak erromatar garaikoak direla, bere garaiko beste milaka ebidentziekin batera azaltzen direla, erromatar garaiko geruzetan azaldu direla eta zigilatzen dituzten beste erromatar garaiko geruzen azpian.\nHala eta guztiz ere, apustuzaleek ez dute ulertzen zergatik ez dituzten argitaratzen ostrakak euskal hitzekin. Bigarren partida honek ere koste handia izan zuen, adibide bat bakarrik jartzeagatik Euskaltzaindia zatitu zela, euskaltzain batek sinatu zuen eta besteak ez baitzuen sinatu eta pilotarien arteko harremana gaiztotu.\nNefertiti aferarekin hirugarren partida behartu dute eta Batzorde zientifikoa eratu, sinplifikatzeko eta barkatuko didazuelakoan bi pilotariekin Knörr eta Gorrotxategi. Minbizi malapartatuak tamalez pilotari baten heriotza ekarri du eta suposatzen dut partida suspendituko dela, beste pilotari bat izendatu arte, apustuzaleek inoiz ez baitute apusturik egingo partida batean, non pilotari batek jokatzen duen hildako beste pilotari baten aurka.\nZalantzarik ez dago Euskal Herrian partida gehiago izango direla, oso gogorrak gainera eta sufrimendu asko ekarriko dutela, ondorio latzekin, ikuskizuna ere bai jakina, espektakulua alegia, batez ere dakitelako Europako txapelketa nagusia txapeldunena alegia, galduta dutela, ez dutela inolako asmorik disputatzeko ere eta denbora ahitzen ari zaiela.\nBitartean apustuzaleok hurrengo partidaren zain. Larunbata honetan Euskararen jatorriaren 3. biltzarra Iruña Okan.\n2008-06-03 : 08:34\nEgun on Koldo,\nFilologia ikasi nuen Gasteizen, Knörr eta Lakarra izan nituen irakasle. Eta irakasle horiek berek ez ziguten erakutsi: euskara isolatua da, isolatua izan da eta kito.\nGuri erakutsi zigutenaren arabera, oraingoz ez du inork erakutsi beste hizkuntzaren batekin harreman genetikorik baduen (Akitaniera salbu); esaten zigutenez, orain arteko saiakerak ustelak gertatu dira, eta ederki azaldu ziguten zergatik zeuden oker Larramendi, Oihenart, Astarloa eta Humboldt...\nEta ez zituzten haien posturak zalantzan jartzen, (erabat zilegiak batziren eta baitira), haien frogak baizik.\nBestalde, nik ez ditut kontu honetan bi 'bando' ikusten; ez irabazi beharreko gudu bat ere. Inork ukatu ezin duen hatsarre batetik abiatuz denak baikaude ados hizkuntza batek ezin izan duela bere historia guzian isolatua izan.\nNazioarteko adituak aipatzen dituzu, Koldo, eta Vennmenn aditu handitzat dute Gasteizen erakusten duten euskal hizkuntzalariek (ez dakit denak sartzen ahal ditudan zaku berean, geihenak esanen nuke baietz), baina guk karrera garaian ikusi genuenaren arabera, haren hidronimiaren lana aski txartzat zuten, hipotesiaren auka ez zuten deus ere, baina ez zuela deus frogaturik utzi ere argi azaldu ziguten...\nLizarduikoa ere etorri zen hitzaldia ematera (2001 edo 2002 inguru horretan), eta oroitzen dudanez, ez zitzaidan batere gustatu nola justifikatu zituen haren ikerketak; hark berak aitortu zuen hipotesia egia izan edo ez, beste asmo batzuek zeramakiotela ikerketa aurrera (eta ez naiz ausartzen gehiago esatera, erabat nire oroitzapenen kutxatik atera baititut kontu horiek; gauzak akaso bestaldera izanen dira).\nIndusketei dagokienez, zakar samar agertu izanen ziren filologoak beste zientifikoek ohorea galtzeraino XXI. mendean. Baina hor tupust egin zuten bi adar zientifikok eta erreakzioak halakoetan ez dira lagunkoiak izaten; ez diot aparteko garrantzirik ematen horri, denek dakigu denborak gauzak bere lekuan jarriko dituela; eta akaso batzuek izanen dute arrazoi edo akaso denek beren modura.\n2006-11-23ko komunikatuari dagokionez ere, zerbait irabazi "dugula" diozu, baina orain denak komunikatu hori baietsiko duten zain gaude, eta, besterik gabe, bigarren horrek balioko du; eta hor ere ez zait iruditzen baietsi edo ezetsi deus galtzekorik dugunik (irabaztekorik bai); izan ere, Iruñako idatzi horiek garai horretakoak izan edo ez, berdin-berdin esan nahiko du lanean segitu behar dela, ikertzen segitu behar dela; bakoitza bere adarrean, bakoitza bere hipotesiekin; zergatik ez, hala dagokionean, elkarlanean.\nHautagaien eta alderdien Twitterreko euskara-erabileraren azterketa #U12 #Hauteskundeak


Fikzioak (II) - - Anboto.org\nAritz Maldonado Zabala 2017-07-21 08:30\nEz dut oroitzen noiz bilakatu ginen maitale. Udan? Atzo izan zitekeen, edo bihar berdin; Ohion (AEB) izan zitekeen, edo Bardeetan berdin. Ohe gainean, biluzik afaltzen hasi ohi ziren amodiozko gau (b)eroak. Karramarroarena, barraskiloarena, eta untxiarena egiten erakutsi genion elkarri.\nBarreak, atariko ikutuak, xuxurlak, eta azkenik, etxeko txoko guztiak margozten zituzten leherketak.\nGaurko gau epelean, ilargi urdina begira dugu.\nPeriferian gaude, zirkuluan eserita, suaren bueltan. Zenbat gara? Lau, bat, hiru, bost, zazpi... berdin dio. Tortxa bana iziotu, eta abesteari ekin diogu. “Ez nau izutzen negu hurbilak, uda betezko beroan...”. Harrigarria da kantatzeak duen indarra, zenbat batzen gaituen. Ozen eta soinubakarrean gabiltza, eta beti hunkitu nau horrek.\nTaldeari begiratzen diot, eta gutako bakoitzak Picassoren artelan bat dirudi. “Ez nau iluntzen baratzetikan azken loreak biltzeak...”. Nire gorputzak ingurukoena igurzten du, eta alderantziz. “...muga guztien arrazoi bila arnas gabe ibiltzeak...”. Norbanakoaren ahotsa, albokoarenarekin batzen da; zuzenean doa eztarrietatik bihotzetara. “...arratsaldeko argi betera zentzu denak umiltzeak...”. Garrak lakoak gara, gorputzik gabe, arima baino ez. “...amets beteko loa baitakar behin betirako hiltzeak”.\nZilarra ageri zaio ilargiari.\nParean dut bera, eta ilargiari begiratzeko duen moduagatik, badakit: bere amets guztiak egiazko bilakatuko dira.


Soultzbach-les-Bains - Wikipedia, entziklopedia askea.\nKantonamendu canton of Munster\n48°02′15″N 7°12′14″E / 48.0375°N 7.2039°E / 48.0375; 7.203948°02′15″N 7°12′14″E / 48.0375°N 7.2039°E / 48.0375; 7.2039\nPfaffenheim, Hattstatt, Voegtlinshoffen, Wihr-au-Val, Gueberschwihr, Griesbach-au-Val, Soultzmatt eta Wasserbourg\n730 (2019ko urtarrilaren 1a)\n384 (%52.6) 351 (%48.1)\nSoultzbach-les-Bains Frantziako udalerria da, Rhin Garaia departamenduan dagoena, Ekialde Handia eskualdean. 2013an 650 biztanle zituen.\n2007an Soultzbach-les-Bains udalerrian erroldatutako biztanleak 650 ziren. Familiak 280 ziren, horien artean 71 pertsona bakarrekoak ziren (39 bakarrik bizi ziren gizonak eta 32 bakarrik bizi ziren emakumeak), 106 seme-alabarik gabeko familiak ziren, 95 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 349 etxebizitza zeuden, 276 familiaren etxebizitza nagusia ziren, 46 bigarren erresidentzia ziren eta 27 hutsik zeuden. 266 etxeak ziren eta 56 apartamentuak ziren. 276 etxebizitza nagusietatik 236 bere jabearen bizilekua ziren, 34 alokairuan okupaturik zeuden eta 6 doan lagata zeuden; 8 etxek gela bat zuten, 14 etxek bi zituzten, 34 etxek hiru zituzten, 48 etxek lau zituzten eta 171 etxek bost zituzten. 225 etxek euren parking plaza propioa zuten azpian. 99 etxetan ibilgailu bat zegoen eta 150 etxetan bat baino gehiago zituzten.\nSoultzbach-les-Bains udalerriko biztanleria-piramidea 2009an .\n2007an lan egiteko adina zuten pertsonak 417 ziren, horien artean 315 aktiboak ziren eta 102 inaktiboak ziren. 315 pertsona aktiboetatik 304 lanean zeuden (160 gizon eta 144 emakume) eta 11 langabezian zeuden (1 gizon eta 10 emakume). 102 pertsona inaktiboetatik 54 erretiraturik zeuden, 23 ikasten zeuden eta 25 "bestelako inaktibo" gisa sailkaturik zeuden.\n2009an Soultzbach-les-Bains udalerrian 278 unitate fiskal zeuden, 670 pertsonek osaturik. Pertsona bakoitzeko diru-sarrera fiskalaren mediana urteko 23.091 euro zen.\n2007an zeuden 19 komertzioetatik, 1 erauzte enpresa zen, 2 janari enpresak ziren, 1 material elektrikoaren fabrikazioko enpresa zen, 7 eraikuntza enpresak ziren, 2 ibilgailuen saltze eta konpontze enpresak ziren, 1 informazio eta komunikazio enpresa zen, 1 finantziazio enpresa zen, 2 higiezinen enpresak ziren eta 2 zerbitzu enpresak ziren.\n2009an zeuden norbanakoentzako 7 zerbitzu publikoetatik, 1 banku bulegoa zen, 1 igeltseroa, 2 margolariak eta 3 iturginak.\n2000. urtean Soultzbach-les-Bains udalerrian 3 nekazaritza-ustiategi zeuden.\nWihr-au-Val (1,6 km)\nGriesbach-au-Val (2,5 km)\nWalbach (3,1 km)\nEschbach-au-Val (4,5 km)\nZimmerbach (4,6 km)\nGunsbach (4,8 km)\nMunster (4,8 km)\nWasserbourg (5,2 km)\nHusseren-les-Châteaux (5,7 km)\nBNF: 152720186 (data)\nOrriaren azken aldaketa: 11 apirila 2022, 22:03.


| EGA: AZTERKETA IDATZIAeuskaljakintza\nBy Maite on 2006(e)ko abuztuak 13 in EGA, euskara\nHonek entzutezko ulermena neurtzeko ariketa bat du hasieran: entzutezko ulermena. Ahozko notaren osagai bat izan arren, entzutezko ulermenerako ariketa azterketa idatziaren hasieran egin ohi da. Ezinbestean gainditu behar da ahozko proba egin ahal izateko.Â Bi grabazio zati entzungo dira. Zati bakoitzari buruz bost galdera egingo dira eta erantzun zuzena aukeratu behar da, aukera anitzeko moldean emandako lauren artetik.\nGrabazio zati bakoitza behin entzungo da. Grabazioa entzun baino lehen azterketariek bi minutu izango dituzte zati bakoitzeko galderak eta erantzunak irakurtzeko.\nErantzun zuzen bakoitzak puntu erdiko balioa izango du. Erantzun okerrengatik ez da punturik kenduko.\nHasierako ariketa horretaz gain, lau dira azterketa idatzia osatzen dutenak:\nb) esaldiak berridatzi\nd) irakurriaren ulermena\nMaila-bateratasuna ziurtatzeko asmoz, hainbat azterketa idatzi bi aztertzailek zuzentzen dute.\na) Idazlana ariketan dossier eran bi gai eskaintzen dira, azterketariak bat aukera dezan: gaiari eustea, zuzentasuna, hizkuntza-aberastasuna eta kohesioa neurtzen dira; Idazlanaren nota bi zatitan banatzen da: orokorra eta ortografiari dagokiona. Azterketariak hirurehun hitz idatzi behar ditu, gutxienez. Hona hemen nota orokorra jartzeko erabiltzen den puntuazioa:\nb) Esaldiak berridatzi ariketan emandako esaldiak beste era batera idatzi behar dira jarritako hitzak edo hitz-zatiak erabiliz; Esaldiak berridatzi ariketa honetan moldaketa oso eta zuzen bakoitzak puntu erdiko balioa du. Baina zer esan nahi du “oso eta zuzen” horrek? Honako baldintzok bete behar dira zuzentzat emateko:\nLehenbizi, eredutzat ematen den esaldiaren zentzua osorik jasotzea. Erantzunak, jarritako perpausaren zentzuaz gainera beste era batera ere interpretatzeko bidea ematen badu, azterketariaren erantzuna anbiguoa delako adibidez, ontzat ematen da alde horretatik, haren zentzua gorde baitu. Baina zentzua gordetzen ez badu, besterik gabe txartzat ematen da erantzuna.\nEskaintzen den “moldea”ri jarraituz osatua izatea bigarren perpausa eta ez beste bide batetik eratua.\nGramatikaren aldetik zuzena izatea. Esaldi bakoitzak gramatikazko egitura baten ezagutza neurtzea du helburutzat. Baina neurtu nahi den gramatika-egitura jakin hori ongi egon arren beste nonbait huts eginez gero, ergatiboaren marka “ahantziz” esaterako, txartzat ematen da erantzun hori, besterik gabe.\nOrtografia batua ere errespetatzea. Hala ere, huts txikiren bat barka daiteke.\nBeti ere esaldi bakar bat osatu behar da. Ariketa egiteko bi zati eskaintzen dira sarri baina moldapenean esaldi bakarra aurkeztu behar da.\nc) Lexikoa. Testu labur batean txertaturik, markatutako hamar hitzen baliokide egokiak aukeratu behar dira. Hitz horietako bakoitzak dagoen testuinguruan duen esanahia kontuan harturik aukeratu behar da baliokidea.\nErantzun zuen bakoitzak puntu erdiko balioa izango du.\nd) Irakurrriaren ulermena. Testu batzuk eskainiko dira, azterketariek horiei buruzko hamar galderari erantzuteko. Ariketak honelakoak izan daitezke: aukera anitzeko galderak, testu zatiei dagozkien ideiak aukeratzea, lotura egokiak egitea edo egia/faltsua erakoak. Erantzun zuzen bakoitzeko puntu bat ematen zaio azterketariari. Erantzun okerrengatik ez da punturik kenduko.\nAzterketa idatzia gainditzen badu azterketariak -eta horretarako ariketa bakoitzean gutxienekoa lortu behar du- ahozkora pasatuko da. azterketariak bere azterketako notak jakiteko eskubidea du. Horretarako, idatzizko eskabidea egin behar du Hezkuntzako Ordezkaritzan; notak jakin ondoren azterketariak azterketa ikusi nahi badu, bigarren eskabidea egin behar du eskainitako epean.\nEGA, euskara, idatzia


Handizkako Itsas Tentsio Handiko, Suaren Iragarpena eta Olioa Bidaltzeko Mahuka Fabrikatzailea eta Hornitzailea |JL\nPoliuretanozko itsas mahuka ezaugarri nagusi hauek ditu\n1. Pisu arina.\n2. Malgutasun ona, tolestura askea, ez da laneko espazioa mugatuta.\n3. Presio positibo eta negatiboarekiko erresistentzia ona.\nLan-presioa 4.2mpa irits daiteke eta presio negatiboa 0.1MPa.\n4. Tenperatura erresistentzia ona.\nZerbitzuaren tenperatura - 40 da℃+ra70 ℃, etamahuka gorputza ez da gogortu edo bigundu egingo klimaren edo zerbitzu-tenperaturaren aldaketaren ondorioz.\n5.Olioarekiko erresistentzia ona du eta korrosio kimikoarekiko erresistentzia ona du.\nOso erabilia da petrolio gordina, fuel-olioa, janari-olioa, disolbatzaile kimikoak eta petrolio-gas likidotua garraiatzeko.\n6. Esportazio-funtzio elektrostatiko ona du.\nOlioa eta euskarri sukoiak garraiatzen direnean, elektrizitate estatiko jakin bat sortuko da presioa, emaria, marruskadura eta beste faktore batzuengatik.Garaiz esportatzen ez bada, ondorioak imajinaezinak izango dira.Produktua geruza bikoitzeko altzairuzko kableen bidez babesten eta konektatuta dago, eroankortasun bikainarekin eta erabilera seguru eta fidagarriarekin.\n7. Uzkurdura hidraulikoa moldatzeko burua, zigilatzea ona.\nProduktu honen hodi-gorputzaren eta bridaren konexio-zatiari dagokionez, gure konpainiak epoxi erretxina betetzeko metodo tradizionala aldatu du eta ekipamendu hidrauliko handiak hartzen ditu burua txikitzeko aldi berean.Antzeko produktuekin alderatuta, zigilatzeko errendimendua ona da, itxura ederra da eta junta ez da eroriko presioa bat-bateko igoeraren ondorioz.\n8. Itsasoko uraren korrosioarekiko erresistentzia handia.\nErabilera-ingurune desberdinak direla eta, zaila da metalezko material orokorrek itsas-uraren eta airearen korrosioa jasatea kostaldeko edo itsasoko operazio-ingurunean.Ingurumen-ezaugarri honen arabera, gure konpainiak itsas-uraren korrosioarekiko erresistentea den mahuka mota berri bat garatu du, mahuka arruntaren korrosioarekiko erresistentzia 10 aldiz baino gehiago duena (esperimentuek frogatu dute 3 urtez itsasoan erabili izan dela korrosiorik gabe. ).Prezioa altzairu herdoilgaitzezko mahurrarena baino askoz txikiagoa da, hau da, ekonomikoa eta praktikoa.\nPoliester TPU mahukaren errendimendu-ezaugarriak\nPoliesterra mota TPU mahuka: tenperatura mekaniko altua du, higadura erresistentzia ona, olioaren erresistentzia, erregai eta disolbatzaile erresistentzia, tenperatura altuko errendimendua, UV erresistentzia bikaina eta hidrolisiaren egonkortasuna.Poliester TPU serieko mahuka gomendatzen da goiko baldintzak dituzten aplikazioetarako;\nTenperatura baxuko malgutasuna, eguraldiaren erresistentzia ona, hidrolisiarekiko erresistentzia eta bakterioen aurkako hazkuntza eskakizunetarako, polieter TPU serieko mahuka gomendatzen da;\nPolikaprolaktona motaTPU mahuka: poliester motako TPUren erresistentzia mekanikoa eta tenperatura altuko errendimendua ez ezik, polieter motako TPUaren hidrolisiarekiko erresistentzia eta tenperatura baxuko erresistentzia ere baditu eta erresilientzia ona du, beraz, industria berezietan aplikatzeko egokia da.\nAurrekoa: Txinako ODM Alde bikoitzeko poliuretanoa eratzen duen behin- -Mahuka hornitzaileen esportatzailea - Presio handiko poliuretanozko drainatze mahuka meatzaritza erabiltzeko - JL\nHurrengoa: Hainbat zehaztapen eta pertsonalizagarria suteen mahuka konektorea


Hormigoiaren gaitza - Elhuyar Aldizkaria\nHasiera » Erreportajeak » Hormigoiaren gaitza\n1989/02/01 20. zenbakia\nMende honen bigarren hamarkadan hormigoia sortu zenean, eraikuntzaren sektorearentzat etapa iraultzailea hasi zen. Material horrekin egindako obra publiko handiei ehun urtetik gorako bizi-iraupena iragartzen zitzaien. Baina duela gutxi, hormigoi armatuaren minbizi deiturikoa agertu da; hormigoi barruko altzairua poliki-poliki korroitzen duen gaixotasuna alegia. Hormigoi honek egitura handi horiei eusteko ardura du bestalde eta zubi, presa, dike eta autopisten bizitza erabilgarria beren eraiketa-unean proiektatu zeneko denbora-erdira murrizten ari da.\nHondaketa honen jatorria bikoitza da: alde batetik, neguan zubi eta autopistetan eratzen den izotza ebitatzeko botatzen den gatza urarekin nahastu eta hormigoiaren poro mikroskopikoetara sartzen da. Honi eusten dion altzairu-egiturara iristen denean oxidatzen hasten da, eta batzuetan hain da gogorra erasoa, ezen eratutako oxidoak metalaren bolumena ia hogeitamar aldiz handiago bilakatzen bait du.\nBestetik, gizarte industrialetan erreketatik datozen gas poluitzaileak (hala nola karbono(IV) oxidoak) ere materialera sartu eta altzairuzko hagatxoak kaltetu egin ditzake korroitu arte.\nGaixotasun honen ageriko zeinuak kaltetutako zubi edo diketan agertzen diren mantxa ilunak dira. Aldi berean, hondamen-egoera progresiboak obrari itxura estetikoa galdu erazteaz gain, eraiki zenean zuen erresistentzia mekanikoa larriki murrizten dio.\nHauxe da hain zuzen ere Berlineko kirol-jauregiaren kupulari gertatu zaiona. Kupula erori egin zen eta zergatik gertatu zen ez dago ziur jakiterik, baina badirudi erabilitako hormigoia egoera txarrean zegoelako gertatu zela.\nAdituek diotenez, klima hotzeko eta elurte asko egoten deneko Europako iparralde eta erdiko herrialdeetan dauden hormigoi armatuzko eraikuntzak korrosioak oso jota daude. Hormigoi armatuaren minbiziak Suitza eta Italiako zubien erdiari baino gehiagori eraso die dagoeneko eta oso konponketa-teknika garestiak aplikatu arren, badirudi ez dutela hogei urtetik gora iraungo. Guzti honek, Europa eta Kanada, Japonia edo Estatu Batuetako hainbat herrialdetako gobernuak prozesuaren ikerketetan sakontzera, kalteak konpontzeko teknologia berriak garatzera eta gaitz honek jotako zubi eta autopisten bizitza luzatzea lortzeko bideak bilatzera eraman ditu.\nEspainiako Estatuan klima hain gogorra ez bada ere, gaixotasun korrosibo honek erasotako autopista-tarte eta zubi ugari dago.\nGaitz honek dimentsio handiko egiturak birrindu egin ditzake.\nKorrosioa nola diagnostikatu\nArmadura metalikoen korrosioan aditu direnek, minutu gutxi batzuetan gaitzak jotako obren barne-egoera ezagutzeko posibilitatea eskaintzen duen teknologia garatu dute. Eraikuntzaren kanpoko azaleran hamar mila miliwatteko seinale elektrikoa aplikatzen da. Honek, analizatzen ari den egituran beste erantzun-seinale bat sortzen du, zeina ordenadorean prozesaturik geratzen bait da. Obran bertan teknika hau aplikatuz, denbora errealean korrosio-diagnostikoa egin daiteke, zein abiaduraz gertatzen den ikusi eta konponketa aholkatuz. Eraikuntza handien osasun-egoeraz jabetu eta erasotako obrak nola konpon daitezkeen gomendatzeko ere gai da. Oraingoz egin ezin duena, burdina desegiten duten kontaminatzaileen eragina deuseztatzea da.\nEstatu espainolean gaitz honek gehien kaltetu dituen eraikuntzak Bartzelona, Valentzia eta Gijon inguruko autopistak dira. Baita itsaso inguruko zenbait eraikin ere; hauek sodio kloruroaren eraginez. Askotan, eraikin hauen narriadura fisikoa ia-ia begiz ikus daiteke.\nGaur egun ordea hormigoia eraikuntzan ordezkaezina da; merkea izateaz gain aukera handiak eskaintzen bait ditu. Horregatik, gaitzaren aurkako borroka teknologikoak lehentasuna izan beharko du produktu honekin eraikitako ondarea dagoen herrialdeetan, baina industrializazioak eragindako elementu poluitzaileen metaketa murrizteaz ahaztu gabe.\nHormigoiaren gaitza dela eta Gipuzkoako Foru-Aldundiko Errepidetako Laborategiko arduradunarengana jo genuen berri gehiago eduki asmoz. Hona hemen Pedro Fernandez Garmendia rekin edukitako elkarrizketa.\nElh.: Zer esan dezakezu hormigoiaren historiaz?\nP.F.G.: Hormigoiaren antzeko elementuak aspalditik erabili izan dira. Erromatarrek eranskin xehetuzko konglomeratuak aglomeratzaileaz nahasturik erabiltzen zituzten. Bestetan buztina kareztatuta edo tamaina desberdinetako legarrekin nahastuta erabili izan da murru nahiz eraikuntzak egiteko. Gaur egun hormigoi bezala ezagutzen duguna, joan den mendearen bigarren erdialdean hasi zen erabiltzen. Hortik aurrera asko hedatu da hormigoia.\nElh.: Azalduko al zenizkiguke, labur-labur, hormigoiaren ezaugarriak?\nP.F.G.: Hormigoia oso ona da konpresiora lan egiteko, baina oso txarra trakziora lan egin behar duenean. Kasu honetan erresistentzia lehenengoaren hamarrena da. Ia edozein eraikuntzatan trakzio nahiz konpresiozko indarrak azaltzen zirela kontutan hartuz, hormigoiari zerbait erantsi behar zitzaion trakziora lan egin ahal izateko. Eranskin hau altzairua zen, barra eran, eta hormigoi/altzairu bikotearekin hormigoi armatua jaio zen. Beraz, hormigoi armatuzko egituratan hormigoiak konpresiora lan egingo du eta altzairuzko barrek trakziozko indarren kontra lan egingo dute.\nElh.: Zerk eraso diezaioke hormigoiari?\nP.F.G.: Bi eraso-mota jasan ditzake hormigoiak: eraso kimikoa eta eraso fisikoa. Eraso kimikoa gertatzen denean, hormigoiaren gainazalak edo barneko armadurak jasan dezake. Gainazalean gertatzen denean, normalean ez da arazo handirik izaten, zeren eta 30 cm zabaleko dimentsioan azaleko zentimetro bat hondatzeak ez du gehiegi kaltetzen. Baina hau hormigoiaren eranskinaren izaeraren menpekoa da. Aldiz, hormigoiak pitzadurak edo arraildurak baldin baditu, kanpoko erasotzailea armaduraraino iritsi daiteke eta orduan arazoak askoz ere larriagoak dira.\nErasotzailea armadurara iritsitakoan hau oxidatu egiten da lehenbizi, gero hidratatu eta honen ondorioz bolumena izugarri hazten da. Horren eraginez arraildurak handitu eta ugaldu egiten dira eta azkenean egitura behera etortzen da.\nArraildurak eta pitzadurak egotea, diseinu txarraren edo obran lana gaizki egitearen ondorio besterik ez dira, noski. Hau da, egitura bat muntatu behar den lekuan aurretik ikusi behar da zein elementu erasotzaile egon daitezkeen eta ondorioz hormigoiaren ur-kantitatea, eranskin-mota, etab. zehaztu behar dira. Hormigoiaren ezaugarriak zehaztu ondoren, arreta handia eduki beharko da obran botatzeko garaian. Beraz, Europan gertatutako gaitza hormigoiari ez eta jendearen zabarkeriari leporatu beharko litzaioke.\nErasotzaile fisikoen artean bi aipatuko ditut. Alde batetik sua dago. Hormigoiaren eranskina zein denaren araberakoa izango da suharkortasuna. Silizezko oinarria baldin badu, 1000ºC-raino ondo iraun dezake, baina karezkoa badu, 600ºC-tik aurrera arazoak egon litezke. Euskal Herrian karezkoak dira gehienak.\nBeraz, beste lekutan baino arrisku potentzial handiagoa dugu.\nBestalde talka dago. Hau dela eta galdategitan eta beste zenbait lantegitan zuntzezko hormigoiak erabiltzen dira talken bidez honda ez daitezen.\nElh.: Eta Euskal Herrian zertan dago gaitza?\nP.F.G.: Gure eraikuntzak gaizki daudenik ezin esan. Tarteka-marteka sortzen dira arazoak, baina ezin esan larriak direnik. Agian nire ikuspegitik larriena jendearen zabarkeria da. Obrak diseinu-mailan zaintzen badira ere, praktikan ez da hori gertatzen; ezta gutxiagorik ere! Eta etxeak ez dira erortzen. Hala ere Europan sartzearekin egoera hau zuzenduko dela espero dut.\nElh.: Mila esker